Dačić u Njujorku kritikovao neke članice SB UN\nM. K. 14. maja 2018. 23:03\nMinistar spoljnih poslova Srbije Ivica Dačić poručio je danas u Njujorku da je potrebno sprovesti sve što je dogovoreno između Beograda i Prištine bez dodatnih uslovljavanja i da se za sva nerešena pitanja pronađu rešenja isključivo putem dijaloga.\nDačić je na sednici Saveta bezbednosti Ujedinjenih nacija posvećenoj tromesečnom izveštaju o Kosovu ocenio da je situacija na KiM i dalje nestabilna i da je međunarodno prisustvo još uvek više nego potrebno.\nDačić je kritikovao članice Saveta bezbednosti UN koje traže promenu formata u kojem se održavaju sednice o Kosovu.\n„Nastojanja da se smanji UNMIK i njegov budžet, promeni njegov mandat, prorede sednice SB i slično nikako ne doprinose stvaranju povoljne klime za ostvarivanje ovih ciljeva. Ona samo unose dodatne nesuglasice kako među članicama SB, tako i između Beograda i Prištine“, istakao je Dačić.\nOn je naveo da debate o tome da li SB treba da posveti ovoj temi tri sata svaka tri meseca (12 sati godišnje) nisu potrebne u ovom trenutku. „Ono što je potrebno je da se sve što je dogovoreno sprovede bez dodatnih uslovljavanja i da se za sva nerešena pitanja pronađu rešenja isključivo putem dijaloga“.\n„Pretio je šamar“: Dačić otkriva zašto je odložen samit u Parizu\n„SB ima dužnost i obavezu da pomogne u pronalaženju tog rešenja i normalizaciji prilika na KiM, koji su, ne smemo zaboraviti, važni i za stabilnost čitavog regiona“, poručio je Dačić na sednici SB UN.\nDačić je istakao i da ne može i ne sme biti mesta za selektivnu implementaciju dogovorenog, odnosno jednostrano menjanje postignutog sporazuma.\n„ZSO mora da bude formirana u skladu sa Briselskim sporazumom, njegovim principima i implementacionim planom“, ukazao je ministar i dodao da se opravdano sumnja u iskrenost sa kojom Priština sa zakašnjenjem od pet godina ulazi u ovaj proces, uprkos deklarativnim najavama da će biti preduzete određene aktivnosti oko ZSO.\nNaveo je da je Srbija sprovela gotovo sve, uključujući i politički najosetljivije aspekte poput integracije policije i pravosuđa.\nUkazao je da je Priština takođe preuzela obaveze potpisivanjem tog sporazuma, a najvažnija uspostavljanje Zajednice srpskih opština uprkos kontinuiranim apelima međunarodne zajednice svih ovih godina, do dan-danas nije sprovela.\n„Izjave koje se mogu čuti od predstavnika Prištine, poput najnovije da će formiranje ZSO biti uslovljeno dobijanjem ’stolice‘ u UN, samo potvrđuju da Priština nema istinsku nameru da ispuni svoje obaveze iz Briselskog sporazuma već da ga na najgrublji način krši“, ocenio je Dačić.\n„Strahujemo da je reč o još jednom političkom manevru koji ima za cilj smanjenje međunarodnog pritiska, a ne istinskoj spremnosti da se konačno ispune preuzete obaveze“, ukazao je Dačić.\nOn je istakao da je zato važno da se danas u SB čuje jedinstven stav da formiranje ZSO više ne može i ne sme da čeka.\n„I ne mogu se pritom ponavljati pozivi obema stranama da ispune preuzete obaveze, jer je jedna strana to već učinila, a druga nije“, poručio je ministar.\nDačić je, istovremeno, podržao poziv generalnog sekretara UN Antonija Gutereša za temeljnu istragu dogaćaja od 26. marta, kada je uhapšen šef vladine kancelarije za KiM Marko Đurić, navodeći da je potrebno „preduzeti odgovarajuće korektivne mere u slučaju nepoštovanja ljudskih prava“.\nOn je naveo da su čitavu Srbiju, a posebno Srbe na Kosovu i Metohiji, duboko potresli i ozbiljno zabrinuli događaji u Kosovskoj Mitrovici od 26. marta.\nDačić je naveo i da je nezabeleženo u istoriji diplomatije da je glavni pregovarač srpske strane u tehničkom dijalogu sa Prištinom bio je maltretiran i pretučen.\n„Kako da posle ovakvog tretmana Marko Đurić ponovo sedne za pregovarački sto“, upitao je Dačić i istakao da su opravdanja koja je za ovaj čin Priština pokušala da pronađe u navodnom neizdavanju dozvole Đuriću da poseti Pokrajinu apsolutno neistinita. Prema njegovim rečima, teško je ovaj čin protumačiti drugačije do kao provokaciju prištinske strane koja predstavlja ozbiljan udarac dijalogu i koja je doprinela narušavanju mira i bezbednosti ne samo Srba na Kosovu i Metohiji, već i čitavog regiona.\n„Ona pokazuje koliko je situacija u Pokrajini krhka i nestabilna i koliko brzo neodgovorni i jednostrani potezi mogu da ugroze mir i bezbednost“, naveo je Dačić.\n„Bili smo iskreno šokirani dešavanjima na KiM tog dana, ali i odsustvom adekvatne reakcije pre svega EU, kao posrednika u dijalogu sa Prištinom, čija misija EULEKS bi na Kosovu i Metohiji trebalo da brine o vladavini prava, ali i o tome kako se ponaša ’Kosovska policija‘. On je istakao da na delovanje specijalnih snaga ’Kosovske policije‘ nije reagovao ni KFOR, koji bi, u skladu sa ranije postignutim dogovorima, trebalo da spreči da na sever Pokrajine, sa većinskim srpskim stanovništvom, gde se pomenuti incident desio, uopšte dođu pripadnici kosovskih specijalnih policijskih jedinica. Upotreba sile i pretnje silom ne smeju biti ni pod kojim uslovima tolerisane i zaslužuju da, bez rezervi, budu jasno i nedvosmisleno osuđene od strane svih relevantnih međunarodnih faktora“, poručio je Dačić.\n„Ovakve akcije nedvosmisleno potvrđuju i našu zabrinutost izazvanu aspiracijama Prištine da promenom i proširenjem mandata tzv. ’Kosovskih bezbednosnih snaga‘ otpočnu proces njihove transformacije u ’Kosovske oružane snage‘“, rekao je Dačić ukazujući da time ne samo da bi bila flagrantno prekršena i rezolucija SB UN 1244 (1999) i Vojno-tehnički sporazum iz Kumanova, već bi se dodatno destabilizovala bezbednosna situacija kako u Pokrajini, tako i šire u regionu.\n„U tom kontekstu, očuvanje statusne neutralnosti KFOR-a i njegovog nesmanjenog prisustva od ključnog su značaja sa stanovišta realizacije njegovog mandata“.\nPodsetio je da EU i NATO nisu podržali planove Prištine da jednostrano formira „vojsku Kosova“ i izrazio očekivanje da će ostati dosledne u tom stavu i ukazao da Priština ne može imati vojsku ni ministarstvo odbrane, pa samim tim ni „vojne izaslanike“.\nUkazao je da je od suštinske važnosti međunarodno prisustvo, kao i da je neophodno zadržati dosadašnji obim nadležnosti Misije EULEKS-a.\nOn je ukazao da i pored obećanja iz Prištine počinioci svirepog ubistva Olivera Ivanovića nisu pronađeni ni procesirani, a o istrazi se ne zna gotovo ništa.\nDačić je i ovoga puta ukazao na više od 200.000 proteranih Srba i drugih nealbanaca, veliki broj srušenih i spaljenih crkava, manastira i kulturno-istorijskih spomenika.\nNaveo je i da je u aktuelnom izveštaju generalnog sekretara registrovan je povratak samo tri interno raseljena lica.\n„Nije li činjenica da je svega 1,9% interno raseljenih lica ostvarilo održivi povratak dovoljno snažan argument ne samo za nastavak aktivnosti UNMIK-a, već i za i njihovo jačanje“, upitao je Dačić.\nNaveo je i da o protivpravnom nasilju koje sprovode PIS, odnosno izostanku volje kod prištinske strane za bilo kakvo istinsko unapređenje demokratskih standarda i vladavine prava, poštovanje osnovnih ljudskih prava i sloboda, svedoče i nedavna arbitrarna hapšenja na prelazu Jarinje koja imaju za cilj stvaranje nespokoja i straha u redovima srpskog naroda na Kosovu i Metohiji, ograničavanje slobode kretanja i obeshrabrivanje povratka interno raseljenih lica.\nIstakao je i da zločini počinjeni na Kosovu i Metohiji ne smeju proći nekažnjeno.\n„Veoma smo zabrinuti što još uvek nije podignuta nijedna optužnica pred Specijalnim sudom za zločine počinjene od strane OVK i što se početak rada Suda stalno odlaže“, rekao je Dačić.\nOn je istakao i da Srbija radi na zaštiti svojih nacionalnih i državnih interesa, poštujući osnovne postulate međunarodnog prava, prevashodno principe suvereniteta i teritorijalnog integriteta i nastaviće da koristi sva diplomatska sredstva sa ciljem suprotstavljanja secesionističkom pokušaju Prištine koji predstavlja opasan presedan koji je, svedoci smo tome, već dao podstrek raznim separatističkim pokretima u drugim delovima sveta.\nPomenuo je da se u dužem vremenskom periodu suočavamo i sa nastojanjima Prištine da ostvari punopravno članstvo u brojnim međunarodnim organizacijama.\n„Poslednji takvi primeri predstavljaju pokušaji ’Kosova‘ da postane član Uneska, Interpola i Svetske carinske organizacije, koji su u potpunoj suprotnosti sa osnovnim principima međunarodnog prava i štetno i nepotrebno politizuju rad ovih međunarodnih organizacija“.\nNa kraju Dačić je zahvalio svim državama koje nisu priznale jednostrano proglašenu nezavisnost Kosova na njihovoj doslednoj podršci i principijelnom poštovanju Povelje UN i rezolucije SB UN 1244 (1999), kao i onima koje su odluku o priznanju povukle ili razmatraju povlačenje.\n„U tom kontekstu, želim da članicama SB koje upućuju proteste državama koje povuku priznanje, ukažem da takvi potezi ne doprinose bržem i efikasnijem rešavanju problema“, naveo je Dačić.\nPodsećajući na ulogu Srbije u Prvom i Drugom svetskom ratu, 100 godina od kada se srpska zastava vijorila na Beloj kući, rekao je da Srbija želi da sa zapadnim zemljama nađe zajednički interes.\n„Nadam se da je svima jasno da bez uvažavanja interesa Srbije i srpskog naroda, ne može da bude trajnog mira i stabilnosti na Balkanu i u čitavoj Evropi. Naša politika je politika mira i ekonomskog povezivanja i prosperiteta“, poručio je Dačić i apelovao da se svi fokusiraju na pronalaženje kompromisnog i održivog rešenja za ovaj višedecenijski problem, kako bi ceo Zapadni Balkan konačno postao prostor trajnog mira, stabilnosti, bezbednosti i poverenja.\nŠef UNMIK-a Zahir Tanin izjavio je da su „rastuće političke temperature“ opet napravile prepreke za dijalog Beograda i Prištine, ali je istakao da je potrebna politička volja obe strane, ali i šire regionalno angažovanje i novi fokus EU, kako bi se taj proces nastavio.\n„Nema druge mogućnosti koja bi funkcionisala“, rekao je Tanin, u obraćanju na početku redovne tromesečne sednice Saveta bezbednosti UN u Njujorku posvećene Kosovu i Metohiji.\nPrema njegovim rečima, šire regionalno angažovanje i obnovljeni fokus EU na Beograd i Prištinu predstavljaju jedinstvenu mogućnost da se izađe iz ćorsokaka u odnosima između dve strane, uz konkretne promene u stavovima vlada Beograda i Prištine.\n„Međutim, da bi se to dogodilo postoji jasna potreba za liderstvom kako bi se uhvatili ukoštac sa izazovima, čak i uz kratkoročne političke troškove“, upozorio je Tanin.\nKako je istakao, predstojeći samit EU i Zapadnog Balkana u Sofiji i sastanak u okviru Berlinskog procesa u julu mogli bi da pomognu da se „izvuče obostrana korist iz nove posvećenosti u okviru regionalnog angažovanja“.\nŠef UNMIK-a je ukazao na to da je hapšenje Marka Đurića, glavnog pregovarača Beograda u dijalog, poremetilo atmosferu u odnosima Beograda i Prištine.\nPosle tog incidenta su, podsetio je Tanin, politički zvaničnici eskalirali retoriku što je unazadilo trud da se nastavi dijalog, dok je poslanička grupa kosovskih Srba saopštila da se povlači iz vlade i iznela nameru da jednostrano formira Zajednicu srpskih opština s rokom do 20. aprila, što je kasnije pomereno.\ndacicSavet bezbednosti UN


Od vernika zatraženo da ne ljube Zid plača zbog koronavirusa\nSvet Autor:Beta16. mar. 202016:28 > 16:35\nIzvor: REUTERS/Marko Djurica/ File Photo\nUprava zadužena za Zid plača u Jerusalimu je, u nastojanju da suzbije širenje zaraze koronavirusom, zatražila od vernika koji dolaze tamo da se mole da ne ljube kamenje tog svetilišta.\nLjubljenje kamenja je uobičajeno među vernicima na tom najsvetijem mestu na kome Jevreji mogu da se mole, uostalom kao i na hrišćanskim svetim mestima u Starom gradu u Jerusalimu.\nPozivajući se na smernice Ministarstva zdravlja Fondacija nasleđa Zapadnog zida (kako Zid plača zovu Jevreji) rekla je da je uvela nova pravila na osnovu kojih samo male grupe ljudi mogu da se okupljaju u isto vreme i da između vernika mora biti „pristojna udaljenost“.\n„Nakon konsultacija između rabina Zapadnog zida Šmuela Rabinoviča i Ministarstva zdravlja, odlučeno je da se traži od javnosti da ne ljubi kamenje Zapadnog zida kako bi se povinovala neophodnim higijenskim merama“, navedeno je u saopštenju.\nSada je vreme ceremonija punoletnosti kod Jevreja (bar micva) i porodicama je rečeno da ograniče broj učesnika, prenose izraelski mediji.\nVerska uprava Vakf zadužena za džamiju Al Aksa, treću po značaju u islamu, saopštila je u nedelju da će bogomolja biti zatvorena do daljeg zbog širenja zaraze koronavirusom, ali da će se molitve nastaviti ispred nje, kao i ispred džamije Kupola na steni, koja se takođe nalazi u Starom gradu u Jerusalimu.\nTo su najnovija ograničenja u nizu na verskim mestima kojima je pristup ili zaustavljen ili strogo ograničen.\nIzraelski mediji podsećaju da je Saudijska Arabija obustavila hodočašće Umrah u Meku i Medinu koje se može izvoditi tokom cele godine i da će možda biti prinuđena da ograniči ili otkaže hadžiluk kasnije ove godine.\nNajmanje 255 Izraelaca testirano je do sada pozitivno na koronavirus, a hiljade su stavljene u izolaciju, dok ih se četvoro oporavilo.\nNa Zapadnoj obali je do sada otkriveno 39 slučajeva zaraze.\npre 17 min 33\nHezbolah i njihovi saveznici izgubili većinu u parlamentu Libana\nŠefica švedske diplomatije potpisala zahtev za članstvo te zemlje u NATO\nEU ponovo bez dogovora o novim sancijama Rusiji na uvoz nafte


Šta je nama nezavisnost Kosova? - DWP-BALKAN\nHome Šta je nama nezavisnost Kosova?\nProglašenje nezavisnosti Kosova moglo je da znači početak drugačijeg odnosa Srbije prema povredama ljudskih prava u bliskoj prošlosti. Mogao je to da bude početak sprovođenja neke nove politike koja će pokazati jasan otklon prema ratnim zločinima, kao i prema onima koji su ih sprovodili, organizovali i naredili. Iako je razumljivo jedino to da je za neke građane Srbije to bio bolan trenutak, nezavisnost Kosova je mogla da znači i da se građani zaista okrenu budućnosti. Umesto toga, sve što je usledilo je označilo potpunu neozbiljnost tadašnjih vlasti, što se nastavilo do današnjih dana. Povlačenje ambasadora, besmislene kampanje („Pogledajte semafor“), odsustvo naredbe policiji da se štite neke ambasade kako bi bile zapaljenje, sprečavanje priznavanja Kosova i još mnogo toga. Kada se u sadašnjoj spoljnoj politici Srbije pomene neka država, jedna od prvih informacija je da li je priznala Kosovo, jer je nepriznavanje od tog 17. februara bilo i ostalo jedan od glavnih ciljeva spoljne politike. Kao što je poznato, velika podrška u sprovođenju ove politike dolazi od država koje sistematski krše ljudska prava i ne smatraju se baš dobrim društvom za Srbiju koja navodno i dalje želi da bude članica EU.\nZa Kosovo je tog dana počela nova faza. Uz sve unutrašnje probleme koje ima, Kosovo je započelo svoj put. Tu nije potrebno dodavati ništa dalje, jer su prve godine svake mlade države teške, turbulentne i ponekad ne deluju tako optimistično. Međutim, umesto da vreme i resurse troši na izgradnju države po meri građana, Kosovo je moralo da se bavi pregovorima sa Srbijom. Naravno da niko nije očekivao da će taj proces ići brzo kao kada su se 31. avgusta 1905. godine delegacije Norveške i Švedske sastale kako bi dogovorili tadašnje posledice odluke da ne nastave zajedno. Pregovori su tada završeni za samo 23 dana, a prema trenutnom tempu pregovora Srbije i Kosova deluje da će oni trajati 23 godine. Pored svega, u centru tih pregovora se ne nalaze ljudska prava, ratni zločini, niti pravda za žrtve. Iako se često pominje da je „sudbina nestalih“ prioritet, čini se da se malo toga dešava u praksi.\nNa početku pregovora, delovalo je da su oni u interesu obe strane jer je postalo jasno da Srbija ne može da napreduje ka EU bez jasnog i trajnog dogovora sa Kosovom. Umesto toga, pregovori su počeli da se odugovlače i simuliraju. Istovremeno, Srbija je prestala da sprovodi suštinske reforme koje su bitne za članstvo u EU, a izveštaji Evropske komisije i Evropskog Parlamenta su počeli da ukazuju na sve veće odsustvo poštovanja međunarodnih standarda ljudskih prava. Time je, makar za sada, nestao interes Srbije da postigne suštinski dogovor sa Kosovom ili da učini korake u tom pravcu. Umesto toga, pozicija Srbije je lagodna, jer zna da se kosovskim građanima žuri. Bez obzira koje su političke opcije ili kojoj nacionalnoj zajednici pripadaju, njima je potrebno da mogu sve što mogu građani bilo koje države. Međutim, neke od stvari nisu moguće, sve dok Kosovo nije prepoznato u potpunosti kao članica međunarodne zajednice i kao članica svih važnih međunarodnih organizacija.\nIako Srbija najčešće nastupa sa pozicija da se o svemu može pregovarati sem o članstvu Kosova u UN i drugim međunarodnim organizacijama, takva politika uopšte nije u interesu Srbije. Naprimer, članstvo Kosova u Interpolu bi omogućilo bolje suprotstavljanje kriminalu u celom regionu, naročito u slučajevima kada je on prekogranični. Budući da mediji u Srbiji često izveštavaju o tome kako mafije iz različitih zemalja odlično sarađuju, Srbija bi trebalo da podrži članstvo Kosova u Interpolu, a ne da ga sprečava.\nSlično je i sa članstvom u drugim međunarodnim organizacijama. Naprimer, jedan od proklamovanih ciljeva politike Srbije je „zaštita Srba na Kosovu“, dok se u medija naglašavaju incidenti u kojima su žrtve Srbi. Ukoliko je cilj zaista zaštita Srba i želja da se poboljša pristup pravdi, Srbija bi prva trebala da podrži članstvo Kosova u Savetu Evrope. U okviru ove organizacije, između ostalog, države ratifikuju Okvirnu konvenciju za zaštitu prava nacionalnih manjina koja detaljno predviđa sva prava manjina u nekoj državi i veoma jasne obaveze svake države. Iako ova konvencija već važi na Kosovu, članstvo u Savetu Evrope bi značilo obavezu podnošenja redovnih izveštaja i mogućnost da Srbija postavlja pitanja ili iznosi činjenice. U okviru Saveta Evrope je i ogroman broj drugih dokumenata koji bi veoma detaljno obavezivali Kosovo, a svakako je najvažnija Evropska konvencija za zaštitu ljudskih prava i osnovnih sloboda (ECHR). Isto kao i Okvirna konvencija, ova konvencija takođe već važi na Kosovu, ali građani Kosova ne mogu da podnesu predstavku Evropskom sudu za ljudska prava, koji je osnova na osnovu ove konvencije. To mogu građani svih 47 zemalja članica. Čak i kada bi se prihvatila hipoteza da je Kosovo deo Srbije, predstavka bilo kog građanina Kosova za kršenje ljudskih prava bi morala da bude podneta protiv Srbije. Međutim, ona bi tada bila odbačena od strane Evropskog suda za ljudska prava, jer Srbija ne vrši efektivnu vlast na Kosovu. Otvaranje mogućnosti podnošenja predstavki bi se odnosilo i na Srbe na Kosovu – koji bi dobili efikasan mehanizam zaštite, upravo onakav kakav imaju svi drugi građani u celom regionu.\nSlično je i sa članstvom u Ujedinjenim nacijama. Iako građanima Srbije, članstvo Kosova u UN predstavlja kao neka užasna stvar, u stvarnosti bi i Kosovo postalo odgovorno sa primenu brojnih konvencija Ujedinjenih nacija i moralo bi da izveštava o njihovoj primeni, a građanima bi bio omogućen pristup različitim komitetima UN, u slučajevima podnošenja individualnih predstavki. I ovde bi dobitak postojao za pripadnike svih nacionalnih zajednica na Kosovu, pa tako i za srpsku.\nPored članstva Kosova u međunarodnim organizacijama, koje bi značilo ogroman dobitak za sve, Srbija treba iskreno i transparentno da se posveti utvrđivanju činjenica o zločinima tokom rata na Kosovu, ali učini transparentnim sve dokumente i činjenice koji se tiču ratova u Hrvatskoj i Bosni i Hercegovini. Iako se ovo čini nerealnim, jer je vladajuća sintagma da srpske vojne, policijske i paramilitarne snage nisu činile zločine (ili da su oni bili sporadični incidenti), raskid sa negiranjem zločina i suočavanje sa njima bi značio ne samo ogroman napredak za društvo u Srbiji, već bi doprineo pravdi za žrtve i pomirenju u regionu. Ovakav potez Srbije bi doprineo da se slični procesi ubrzaju i u regionu.\nGodišnjica proglašenja nezavisnosti Kosova nažalost neće značiti promišljanje neke nove politike Srbije prema Kosovu. Ta nova politika bi trebalo da stavi ljudska prava u svoj centar i krene od njih. To bi značilo odgovornost za kršenja ljudskih prava u prošlosti, ali i stvaranje uslova da građani dobiju potpunu međunarodnu zaštitu u budućnosti. Međutim, čak i kada se posle aprilskih izbora formira neka nova Vlada u Srbiji, sve će ostati isto. Predstavnici vlasti će i dalje navoditi „nerešeno kosovsko pitanje“ kao razlog što nema očekivanih reformi ili nešto zbog čega je pristupanje EU gotovo stalo. Iako Kosovo nema vremena za čekanje, ovo će biti još jedna godina nezavisnosti bez previše napretka uprkos trudu međunarodnih posrednika.\nGoran Miletić ima master diplomu Pravnog fakulteta, Univerziteta u Beogradu i Evropski regionalni master iz demokratije i ljudskih prava. Ranije je radio u Fondu za humanitarno pravo (FHP) u Beogradu. Tokom svog rada u FHP-u, uglavnom se bavio pravima manjina, uključujući Rome, Albance i Bošnjake. Počeo je da radi za Civil Rights Defenders 2004. godine kao programski saradnik, a kasnije kao advokat za ljudska prava. Od 2011. godine je programski direktor za Zapadni Balkan u okviru Civil Rights Defenders. Od 2016. godine radi kao direktor za Evropu u Civil Rights Defenders, a od 2018. godine član je Stručnog saveta za NVO pravo unutar Saveta Evrope i član je Stručnog saveta za NVO pravo. Od 2020. direktor je za Evropu i MENA u Civil Rights Defenders.


Dodik: Mađarska će se orjentisati na saradnju sa Republikom Srpskom - Impuls\nObjavljeno: Srijeda, 19 Juni 2019 08:55\nSrpski član Predsjedništva BiH Milorad Dodik izjavio je, na kraju trodnevne posjete Mađarskoj, da Republika Srpska sada u Zapadu nailazi na razumijevanje za politiku zaštite Srpske i srpskog naroda u okviru BiH.\n– Zaštita Republike Srpske i našeg naroda u okviru BiH je osnov naše politike. U tome nismo imali sagovornike na Zapadu, ali sada sa sigurnošću možemo da kažemo da se to promijenilo i da nailazimo na razumijevanje – istakao je Dodik nakon posjete Mađarskoj tokom koje je razgovarao i sa mađarskim premijerom Viktorom Orbanom.\nOn je naveo da Orban vjeruje da će buduća politika EU biti usmjerena ka stabilizaciji i jačanju koncepta država članica, a ne njihovog razvlašćivanja i gubljenja suvereniteta.\n– Orban i njegova partija traže partnere u tom, kojih u Evropi ima sve više. On vjeruje u EU, ali ne u dosadašnjem konceptu koji je doveo do toga da Evropa pravi probleme, a ne da ih, kao nekada, rješava – naglasio je Dodik.\nPrema njegovim riječima, u tom pogledu je politika očuvanja suvereniteta i poštivanja države i naroda koju realizuje Orban prepoznatljiva u Mađarskoj, a isto čine i zvaničnici Republike Srpske.\nDodik je rekao da je Orban jasno poručio da je potrebno jačati odnose sa BiH time što će se Mađarska daleko više orijentisati na saradnju sa Republikom Srpskom.\nOn je naveo da je danas sa Orbanom razgovarao o tome kako bi to moglo biti realizovano. Dodik je izrazio zadovoljstvo sastankom sa Orbanom, dodajući da je razgovor bio otvoren i da je dogovoreno da bude uspostavljena dobra saradnja.\nOn je rekao da je veoma važno da su Srbija i Mađarska riješile odnos u pravcu podrške nacionalnim manjinama, te da je to doprinijelo relaksaciji sveukupnih odnosa.


BIZNIS vijesti > Privreda > Republika Srpska\nRepublika Srpska 13. Septembar 2017.\nUsvajanjem izmjenjenog dnevnog reda i poslaničkim pitanjima, u maloj sali Narodne skupštine Republike Srpske, poslanici vladajuće većine nastavili su 21. redovno zasijedanje republičkog Parlamenta.\nSjednici prisustvuju poslanici pozicije, Koalicije "Domovina", predsjednica Vlade Republike Srpske Željka Cvijanović i ministri dok zasijedanju ne prisustvuju poslanici opozicije kojima je predsjednik Parlamenta Nedeljko Čubrilović izrekao mjere zabrane zbog blokade rada Narodne skupštine.\nKako javlja naš novinar, poslanici opozicionih partija nakon što su pokušavali, odustali su od nasilnog ulaska u salu jer ih je spriječilo obezbjeđenje.\nPredsjednik Narodne skupštine Republike Srpske Nedeljko Čubrilović ranije je najavio da će sjednica Narodne skupštine biti nastavljena kada se za to steknu uslovi i sa onim poslanicima koji žele da rade.\nDirektan prenos nastavka 21. redovne sjednice Narodne skupštine Republike Srpske na RTRS Plus.\n(FOTO)Uspješna godina za kompaniju “Rapić” i fabriku stočne hrane “Farmofit” iz Gradiške\nNovi početak! ŽITOPRODUKT ponovo proizvodi hljeb\nSvečano otvaranje jedne od najvećih fabrika u RS „R-S Silicon“\nDragan Savanovic uputio otvoreno pismo radnicima ZRS\nRusi hoće hranu iz Lijevča i Potkozarja\nU petak, 04. decembra, kompanija "Rapić" d.o.o. iz Gradiške, u čast završetka uspješne poslovne godine, organizovala je godišnji prijem za poslovne partnere, prijatelje, zaposlene i medije u res...\nČlan Predsjedništva BiH iz Republike Srpske Mladen Ivanić juče je u Banjaluci pustio u rad proizvodnu liniju industrijske pekare “Žitoprodukt”, čiji je kapacitet oko 30.000 hljebova za 24 časa. ......\nZahvaljujući izuzetnoj saradnji Italije i Republike Srpske u četvrtak, 26. novembra u Mrkonjić Gradu svečano je obilježeno otvaranje jedne od najvećih fabrika u državi, "R-S Silicon". ...pratite na...\nGeneralni direktor Željeznica Republike Srpske Dragan Savanović uputio je danas otvoreno pismo radnicima da odustanu od daljih utuženja ovog preduzeća oko izdvajanja za topli obrok, jer su pojedine t...\nRuska Federacija je zainteresovana za saradnju sa privrednicima iz opština Srbac, Gradiška, Derventa, Laktaši i Prnjavor, zbog čega je potrebno da se udruže i uz posredstvo Vlade RS pošalju konkretne ...


Unstopables – Strana 2 – S-Mama\n8. oktobra 2021 8. oktobra 2021 UnstopablesPostavite komentar\nRead More „Our life in Germany: 5 predrasuda o životu u Nemačkoj“\nRead More „Show your work!“\nSerija „Killing Eve“ (2018-)\n23. avgusta 2021 21. avgusta 2021 UnstopablesPostavite komentar\nOpšte je poznato da smo Marko i ja filmsko-serijski snobovi.\nRead More „Serija „Killing Eve“ (2018-)“\n16. avgusta 2021 17. avgusta 2021 UnstopablesPostavite komentar\nDa li ljudi koji odu iz mesta u kome su rođeni, moraju tu gde su trenutno zauvek ostati? I šta su preduslovi za ponovno dizanje sidra iliti game changer-i?\nRead More „Otići ili ostati?“\n9. jula 2021 8. jula 2021 Unstopables2 komentara\nRead More „Šta i kako čitaš?“\n21. maja 2021 21. maja 2021 UnstopablesPostavite komentar\nPrava žena? Ko je ona?\nRead More „Žena je ženi vuk?“


BARKAN set za čišćenje ekrana ECO120 - Idealno.rs\nPočetna / Oprema za kuću / Čišćenje / Oprema za čišćenje / BARKAN set za čišćenje ekrana ECO120\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BARKAN set za čišćenje ekrana ECO120 i izberi najbolju. Oprema za čišćenje iz kategorije Čišćenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BARKAN ECO 120 i vidi da li ti odgovara ili pogledaj druge proizvode brenda BARKAN. Opis i tehnički podaci proizvoda BARKAN ECO 120 se mogu razlikovati od onih u internet prodavnici u kojoj obavljaš kupovinu. BARKAN set za čišćenje ekrana ECO120 je dostupan u prodavnici bcgroup, Duocom po ceni, koja je navedena pored svakog prodavca u meniju "Prodavnice".\nGarantne uslove za BARKAN set za čišćenje ekrana ECO120 proveri u prodavnici u kojoj nameravaš da obaviš kupovinu. Slika za BARKAN ECO 120 je simbolična, zato se pre kupovine u prodavnici uveri da je proizvod isti.\n534,00 din + troškovi dostave\nHAMA sredstvo za čišćenje TV ekrana 95866\nSredstvo za čišćenje PLAZMA/LCD ekrana, HAMA 49647\nod 185,76 DIN\nWomax drška za četku za čišćenje 0.583.402 1400mm x 24mm ( 0583399 )\nod 154,00 DIN


Fabrici: Jasna potvrda proširenja - European Western Balkans\nAutor EWB 26. 02. 2018.\nBEOGRAD – Predsednik Evropske komisije potvrdiće u Beogradu opredeljenost Evrospke unije (EU) jasnoj prespektivi proširenja i pojačanom angažovanju EU sa zemljama zapadnog Balkana, piše u autorskom članku za Blic, šef delegacije EU u Srbiji.\nOvo je novi politički zamajac dugoročnoj politici EU ustanovljenoj na samitu u Solunu 2003. godine da je zapadni Balkan deo Evrope čija budućnost leži u članstvu u EU, piše Sem Fabrici.\n“Srbije je prepoznata kao predvodnik u procesu proširenja i okvirni datum za članstvo je 2025. No, Strategija navodi da je perspektiva ambiciozna i da će u potpunosti zavisiti od objektivno postavljenih kriterijuma i postignutih rezultata svake zemlje”, piše Fabrici.\nOn u tekstu u Blicu navodi tri ključna uslova za pridruživanje: stvarno uspostavljanje vladavine prava, dobre javne uprave i poštovanje temeljnih prava; drugi je sprovođenje reformui i jačanje ekonomije i treći reginalna saradnje, rešavanje otvorenih blateralnih pitanja i sveobuhvatna normalizacija odnosa sa Prištinom.\nDa bi pokazala dobru volju EU pokreće šest temeljnih inciijativa da bi podržala Srbiju i region što će značiti 57 konkretnih aktivnosti. Cilj je pomoć u snaženju vladavine prava, ojačavanje zajedničkog angažmana u oblastima bezbednosti i migracije, investiranje u razvoj socioekonomskog i društvenog potencijala, povezivanje energetske i saobraćajne infrastrukture zapadnog Balkana međusobno i sa EU, pokretanje digitalnje agende za Zapadni Balkan i podrška pomirenju i dobrosusedskimodnosima, piše u Blicu Sem Fabrici.\nOn je naveo da je dgovor Srbije na Strategiju vrlo pozitivan. “Svojom istorijskom posetom Srbiji predsednik Junker će doneti poruku evropskog opredeljenja, poruku prijateljstva, ohrabrenja i poverenja, napisao je u autorskom članku za Blic, šef Delegacije EU u Srbiji Sem Fabrici.


Kapiten Zvezde je za PREKID sezone! “Najpametnije bi bilo da nastavimo pripreme za sledeću” - ObjektivKapiten Zvezde je za PREKID sezone! “Najpametnije bi bilo da nastavimo pripreme za sledeću” – Objektiv\nKapiten Zvezde je za PREKID sezone! “Najpametnije bi bilo da nastavimo pripreme za sledeću”\nKošarkaši Crvene zvezde vratili su se ove nedelje u halu "Aleksandar Nikolić" i nakon nedelje rada na Malom Kalemegdanu nastavili da se pripremaju\n• 11:50 • 22.05.2020. • 22.05.2020.\nKapiten Zvezde Branko Lazić u petak je u “Pioniru” objasnio da svi čekaju ponedeljak i “Dan D”.\nNa pitanje da li crveno-beli sprovode “pripreme pre priprema”, on je odgovorio da je veoma moguće da je tako.\n“Velika je verovatnoća da jesu (pripreme pre priprema), ali čekamo taj ponedeljak kada će se definitivno odlučiti o nastavku. Treniramo i spremamo se najnormalnije. Što se tiče teškoća i tog psihičkog dela, svakako je teško, jer je ovo novo za sve nas. Svi smo se verovatno prvi put susreli sa ovim u karijeri, da se usred sezone napravi ovakva pauza zbog situacije u svetu i teško je vratiti se, ali moramo da se prilagođavamo situaciji, kao i ostali”, rekao je iskusni bek za TV Prva.\n“Iskreno, po mom mišljenju složio bih se sa većinom kolega koji su rekli da je možda pametnije da se sezona prekine i da jednostavno nastavimo pripreme za sledeću. Jednostavno, da se čitava ova situacija sa virusom smiri, ‘očisti’, da se mi još bolje pripremimo za sledeću sezonu, da ne bi došlo do povreda”.\nDvomesečna pauza očekivano je uticala na fizičko stanje svih igrača, koji bi u slučaju nastavka odmah “ušli” u utakmice odluke. Neki su se pojavili i sa viškom kilograma i sa manje mišića u odnosu na period do marta.\n“Najveći problem je bio manjak uslova za individualni trening, za održavanje forme. Jako mali broj igrača je imao uslove za to, pa se videlo tačno i na testiranjima ko je imao uslove za rad, a ko ne. Ipak, brzo ćemo to uspeti da vratimo, nije to toliko strašno, u tome smo ceo život i jako brzo skidamo te kilograme i sve ostalo što nas je zadesilo”.\n“Ovo se nije desilo na početku sezone, kada postoje neke uslovno rečeno ‘lakše’ utakmice da se uvedeš u ritam, već je ovo faza u kojoj su bitne utakmice, u kojima se igra za trofej i za šta se spremaš od početka… Pauza je došla iznenada, pa smo iz ritma u kojem smo ponekad imali i četiri utakmice nedeljno došli u fazu da se odjednom prekine sezona, da nema mečeva i treninga i da to traje dva meseca. Jako je teško vratiti se na taj nivo, ali treniramo, iščekujemo ponedeljak i odluku o nastavku sezone”, zaključio je Zvezdin kapiten.\nDejan Radonjić kažnjen, trener Zvezde dobro prošao\nHrvat podigao trenera Zvezde na vrhove fudbalskog Olimpa: Srbin u društvu velikana!\nIznenađenje u Moskvi: Milutinov uzalud bio najbolji u svom timu (FOTO)


Privredni savet- Potrebna veća saradnja sa javnim preduzećima\nOdržana deseta sednica Privrednog saveta grada Sombora\nČlanovi Privrednog saveta, shodno ranije pokrenutoj inicijativi za proširenje sastava Saveta radi zastupljenosti svih privrednih grana u radu ovog savetodavnog tela, zaključili su da je potrebno proceduru izbora članova Privrednog saveta učiniti efikasnijom i sa tim zahtevom, kao i predlogom za proširenje, obratiće se Gradskom veću grada Sombora.\nPrivredni savet je, na današnjoj 13. sednici, informisan o dopisu kompanije PRETTY SWEATERS doo u vezi sa inicijativom za izmenu člana 103. Zakona o radu, koji je Privredna komora Srbije uputila Ministarstvu za rad, zapošljavanje, boračka i socijalna pitanja.\nInicijativa je pokrenuta na osnovu zahteva članica Privredne komore Srbije koje su utvrdile da se institut privremene sprečenosti za rad, odnosno bolovanje, zloupotrebljava u praksi, rečeno je na sednici Saveta.\nČlanovi Saveta su istakli da podržavaju svaku inicijativu čiji je cilj da se privredne i druge aktivnosti uvedu u legalne tokove, a o navedenoj inicijativi će se izjasniti u fazi javne rasprave, odnosno u skladu sa procedurom koja se sprovodi prilikom izmena pojedinih članova zakona.\nSednicom Privrednog saveta predsedavao je Dimitar Pavlevski, predsednik Saveta, a u radu sednice aktivno su učestvovali članovi Saveta: gradonačelnica Sombora Dušanka Golubović, te članovi Gradskog veća Miroslav Kovačić, za oblast komunalne delatnosti i investicije, Sava Dojić, za oblast finansija i privrede, Panto Petrović AMK „Magnet“, Ivan Kamerer, načelnik Odeljenja za privredu turizam i lokalni ekonomski razvoj. Sednici je ispred firme „Fiorano“ doo prisustvovala Dušica Erkić Živanović.\nViše iz ove kategorije « Pokrajinske vlada: Sledi obnova bolnice u Somboru\tSomborski Šahovski klub protiv Metalca za popunu Prve lige »


POPLAVE SRUŠILE DEO KONSTRUKCIJE Mihajlović: Šteta na mostu kod Ljubovije velika, odgovornost ima ime\n10.11.2016. 15:21 > 17:50\nMinistarka građevinarstva, saobraćaja i infrastrukture Zorana Mihajlović obišla je danas radove na mostu preko Drine kod Ljubovije, na kome je srušen deo konstrukcije zbog poslednjih poplava i propuštanja vode iz Hidroelektrane Bajina Bašta.\nMihajlovićeva je nakon obilaska oštećenja rekla da je šteta ogromna i da su prve procene da je negde između 300.000 i 400.000 evra .\n- Tu štetu će morati neko da pokrije. Odgovornost ima ime, ali važno je da nema ljudskih žrtava - naglasila je Mihajlovićeva.\n- Elektroprivreda Srbije (EPS) je morala da vodi računa da do ovoga ne dođe - kazala je ministarka, pojasnivši da je voda iz Hidroelektrane Bajina Bašta prema prvobitnim najavama trebala da bude puštena 10. novembra, ali je puštena tri dana ranije, 7. novembra.\nFoto: Miro Pejić / Srna\nMihajlovićeva se zapitala šta bi bilo da su u tom momentu, kada je voda puštana, radnici bili na skelama.


PARADOKS! HARADINAJ: Boriću se uvek protiv terorizma!\nU saopštenju se navodi da je Haradinaj obavestio Salesa o napretku i zalaganju Kosova za jačanje vladavine reda i zakona i konsolidaciji bezbednosnih institucija.\nLažni premijer samoproglašenog Kosova, Ramuš Haradinaj, ocenio je danas da je Kosovo deo globalne koalicije u borbi protiv terorizma, nasilnog ekstremizma i radikalizma, koju predvode SAD, saopšteno je iz Vlade Kosova.\n– Zalažemo se za stratešku saradnju sa SAD u svim oblastima od zajedničkog interesa. Svesni smo i zahvalni na kontinuiranoj podršci koju ste dali u teškim vremenima, i sada u sprovođenju demokratske izgradnje države – rekao je Haradinaj.\nLažni funkcioner, a bivši terorista OVK zatražio je podršku SAD-a za prijem Kosova u Interpolu i u drugim značajnim međunarodnim organizacijama.\nAmbasador Sales je pohvalio napredak “Kosova” i rekao da će Šiptari u budućnosti i dalje imati podršku SAD-a, ocenivši istovremeno da su jačanje “vladavine zakona i demokratski razvoj zemlje važni na evro-atlantskom putu”.


REGION – Page 30 – Bankar.me\nMay 31, 2018 BANKE, Članci, REGION, REGION, SVE VIJESTI 0\nMay 29, 2018 BANKE, EVROPA, REGION, SVE VIJESTI 0\nNLB u prvom kvartalu ostvarila 58 miliona eura dobiti\nMay 28, 2018 BANKE, REGION, REGION, SVE VIJESTI 0\nNova Ljubljanska banka (NLB) u prvom je tromjesečju ove godine zabilježila čistu dobit od 57,7 miliona eura, čime se nastavlja trend pozitivnog poslovanja, objavila je slovenačka bankarska grupacija u 100-postotnom vlasništvu države.\nHrvatska: Građani masovno prebacuju novac s oročene štednje na tekuće i žiro račune\nMay 24, 2018 BANKE, REGION, REGION, SVE VIJESTI 0\nNovac koji građani i kompanije drže na tekućim i žiroračunima buja po stopama koje analitičari nazivaju istorijskim, a i dalje će obarati rekorde.\nNema više provjere prije kredita u Hrvatskoj\nMay 23, 2018 BANKE, REGION, REGION, SVE VIJESTI 0\nUoči stupanja na snagu Opšte uredbe o zaštiti podataka (GDPR), građani Hrvatske su zatrpani upitima brojnih kompanija.\nMay 8, 2018 BANKE, PLANETA, REGION, REGION, SVE VIJESTI 0\nNarodna banka Srbije je dala saglasnost AIK banci Beograd za dodatno sticanje vlasničkog udjela u slovenačkoj Gorenjska banci iz Kranja\nSlovenci Kostiću ne daju Gorenjsku banku\nMay 4, 2018 BANKE, PLANETA, REGION, REGION, SVE VIJESTI 0\nSlovenačka Sava neće prodati 37 posto udjela u Gorenjskoj banci AIK banci srpskog biznismena Miodraga Kostića.\nEBRD i Addiko Bank produbljuju saradnju\nMay 3, 2018 BANKE, CRNA GORA, REGION, SVE VIJESTI, SVIJET 1\nEBRD i Addiko Bank kao renomirana međunarodna finansijska grupacija s mrežom banaka u jugoistočnoj Evropi, postaju partneri i na planu podržavanja ekonomske integracije u regiji i širenja trgovinskih odnosa među kompanijama.\nApril 25, 2018 BANKE, Članci, PLANETA, REGION, REGION, SVE VIJESTI 0\nPovećana aktivnost na tržištu problematičnih kredita koja je u centralnoj i istočnoj Evropi uzela maha 2016. godine, nastavila se i u 2017. godini.


''Najteže u životu je naučiti koji most preći, a koji spaliti.''\nExpiscore Consulting pruža savjetodavne usluge u cilju poboljšanja vašeg poslovanja, pronalazi nove poslovne mogućnosti i pomaže vam da razumijete razlike pojedinih tržišta. Naša kompanija se fokusira prije svega na Bosnu i Hercegovinu, Češku, Veliku Britaniju i Vijetnam.\nExpiscore Consulting pomaže kompanijama, koje su zainteresovane za ulazak na novo tržište, i to u obliku izvoza, licenciranja, formiranja strateških saveza, akvizicije ili podružnica. Mi pružamo širok spektar usluga kao što su poslovni konsalting, projektovanje ulaganja , istraživanje tržišta, marketing istraživanje ili usluge prevoda.\nMi smo partner koji će pomoći vašoj kompaniji da se prilagodi lokalnoj sredini, prevazići ćemo administrativne prepreke za vas, te ćemo smanjiti ulaznih troškova na prihvatljiv iznos.\nNaš cilj je graditi mostove, koji će prevazići kulturalne, jezičke i geografske barijere internacionalnog biznisa.


Izvor: B92, 28.Feb.2021, 00:44\nTrener fudbalera Voždovca Jovan Damjanović čestitao je svojoj i ekipi Zlatibora i ocenio da je nerešeni rezultat najpravedniji.\nVoždovac je kao gost igrao nerešeno bez golova sa Zlatiborom u 24. kolu Linglong Superlige Srbije.\n"Čestitam igračima obe ekipe, igrali su zaista do poslednjeg atoma snage. Odličan meč, veliki broj šansi, i sa jedne i sa druge strane, tako da je ovo verovatno najpravedniji rezultat", rekao je Damjanović posle utakmice.\n"Zlatibor je izuzetno fizički jak, takođe nam je trebalo i vremena da se adaptiramo na uslove i teren. Očekuje nas gust raspored i moramo da se okrenemo narednim mečevima i novim prilikama za osvajanje bodova", kazao je Damjanović.\nNaredni rival Voždovcu u srpskom prvenstvu biće Bačka.\n17:54: SKANDAL U KOSJERIĆI: Navijači pretukli sveštenika, pa nasrnuli...


Predstavnici opozicije: Posredovanje EU bilo bi značajno za rešavanje političke krize - European Western Balkans\nBEOGRAD – Evropska unija ima mogućnosti i kapacitet da svojim autoritetom uradi nešto što je već uradila u Severnoj Makedoniji, kako bi došlo do ozbiljnih pomaka kada su u pitanju vladavina prava i sloboda medija u Srbiji, rekao je predsednik Demoratske stranke (DS) Zoran Lutovac, prenosi N1.\nKomentarišući pismo opozicije u Srbiji upućeno Evropskoj komisiji, u kom se traži da EU sačini dva politička izveštaja koji za krajnji rezultat treba da imaju slobodne i fer izbore, Lutovac je ocenio da se Srbija već nalazi u situaciji političke nestabilnosti zato što su sve institucije i medijski prostor uzurpirani od strane jednog čoveka.\n“Iako je proklamovani cilj ove valsti integracije Srbije u EU, mi ne samo da smo daleko od evropskih standarda nego se u poslednjih par godina sve više udaljavamo od puta ka EU”, rekao je Lutovac dodajući da je rezultat toga zaustavljanje integracijskih procesa.\nPrema njegovim rečima Srbija nema konsolidovano demokratiju nego se vraća u hibridni režim, te bi posredovanje Unije bilo izuzetno značajno.\n“Posredovanje Evropske unije bilo bi izuzetno značajno, jer autokrate kao što je Aleksandar Vučić nemaju razumevanje za postojanje demokratskih institucija i poštovanje Ustava i zakona”, rekao je Lutovac.\nLutovac je istakao da je srpska opozicija u pismu EU predložila da prvi izveštaj treba da utvrdi pravo stanje demokratije i vladavine prava i ukaže na ključne elemente zbog kojih Srbija danas ima status zarobljne države.\nPovodom saopštenja evropskih poslanika koji su istakli da podržavaju zahtev opozicije u Srbiji upućen Evropskoj komisiji, potpredsednik Stranke slobode i pravde uputio je zahvalnost trima od četiri najveće poslaničke grupe u Evropskom parlamentu.\nZahvalnost trima od četiri najveće poslaničke grupe u Evropskom parlamentu na podršci našem zahtevu da se oforme dve evropske misije koje treba da utvrde stanje otete države i medija u Srbiji. https://t.co/q4gYI3vzeA\n— Borko Stefanović (@BorkoStef) July 17, 2020\nNe da(vi)mo Beograd: Izveštaj EU o političkoj krizi u Srbiji dobar prvi korak\nNakon što su predstavnici tri poslaničke grupe u Evropskom parlaentu podržali zahtev za uspostavljanje ekspertske grupe EU za kreiranje izveštaja o zarobljavanju države i medija u Srbiji, Ne da(vi)mo Beograd će se zvanično obratiti potpisnicima izjave i ponuditi im svoje iskustvo i pomoć u pribavljanju potrebnih informacija i dokumenata o zloupotrebama vlasti, kršenjima zakona i kontroli medija, navodi se u saopštenju.\nNe davimo Beograd podržava stav Fajon, Grošelj i Fon Kramon, koji su u svojoj zajedničkoj izjavi istakli da su se zajednički napori Evropskog parlamenta i Evropske komisije u prošlosti pokazali efikasnim u rešavanju političkih kriza, jasno se odnoseći na Severnu Makedoniju, dodajući da bi takav pristup mogao da da rezultate i u Srbiji.\nEUInicijativa Ne davimo BeogradNe davimo BeogradPribe izveštajSrbijaZoran Lutovac


NOVI PRISTUP POSLU: Četvorodnevna radna nedelja za oporavak turizma u Kanadi : Nadlanu.com\nObjavljeno 28. maj 2020. / 10:00:58\nČetvorodnevna radna nedelja mogla bi da pomogne obnovi kanadskog turizma posle COVID-19, kažu eksperti. Ta ideja je nedavno dobila podršku kada je novozelandska premijerka Jasinda Ardern predložila kao način da se pomogne zemlji da se ponovo otvori nakon pandemije.\nSan o četvorodnevnoj radnoj nedelji možda više nije nezamisliv.\n- Ovo je prilika da redizajniramo način na koji radimo stvari kako bi ih na duži rok poboljšali - rekao je Džon Trugakos, vanredni profesor Managementa Rotmans škole Univerziteta u Torontu.\nTrugakos je istraživao kako da radna mesta i ljudi budu zdraviji i produktivniji više od 12 godina, i rekao je da bi četvorodnevne radne nedelje mogle biti korisne.\nVažno je sagledati prednosti i nedostatke i biti fleksibilan, rekao je on, dodavši da je ovo pravo vreme da se razmotre novi pristupi radu.\n- Više naprednih kompanija trebalo bi da počne da razmišlja o tome sada - rekao je, primetivši da je pravo vreme da se uzdrma postojeća dinamika.\n- Ljudi su otvoreni za činjenicu da se promene dešavaju - kaže on.\nIsto tako, Microsoft Japan je ovu ideju testirao u augustu 2019. i uočio da je produktivnost porasla za 40 posto, a troškovi za električnu energiju i papir su pali.\nArdern je označila turistički sektor Novog Zelanda, koji zapošljava 15 procenata stanovništva i doprinosi oko 13,8 milijardi dolara bruto domaćem proizvodu zemlje, kao jedan deo ekonomije koji može imati koristi od ljudi koji imaju duge vikende.\nSlično tome, u Kanadi turizam igra važnu ulogu u ekonomiji, gde se procenjuje prihod od 102 milijarde dolara godišnje. Pre Kovid-19, to je bio peti najveći sektor u zemlji, koji je nadmašio telekomunikacije i rudarstvo i zapošljavao 1,8 miliona Kanađana.\n- Predviđanja su u ovom trenutku strašna - rekla je Šarlot Bel, predsednica i izvršni direktor Kanadskog udruženja za turističku industriju.\n- Turistički sektor je bio prvi pogođen, i bez sumnje će trebati najviše vremena da se oporavi od pandemije - kazala je ona.\nNajnoviji podaci Statistike Kanade otkrivaju da je turistička privreda u martu i aprilu izgubila 881.000 radnih mesta, što predstavlja skoro 50 posto radne snage.\n- Nedavni podaci koje je pripremila Turistička ekonomija procenjuju da bi, u najboljem scenariju, potrošnja domaćih putnika mogla da padne na 54,9 milijardi dolara u 2020. godini, što je pad od 33 odsto u odnosu na 2019. godinu - rekla je Bel.\nHOSPITALIZOVANO SKORO 8.000 OBOLELIH: U Srbiji 3.405 novih…\n- U najgorem scenariju, procenjuju da će potrošnja domaćih putnika pasti na 34,8 milijardi dolara, što je 58 posto pad u odnosu na 2019. godinu - navela je ona.\nIako sama domaća putovanja možda neće spasiti industriju, očekuje se da će pomoći u njenom oporavku.\nEndrju Vir, izvršni potpredsednik odeljenja za turizam Toronto, rekao je da se Toronto pokazao kao grad sa neprekidnih 10 godina rasta u tom sektoru, sa oko 28,1 miliona posetilaca, koji su prošle godine gradu doneli oko petlijardi dolara.\nOtprilike 6,4 miliona njih bili su domaći posetioci, koji su potrošili oko dve milijarde dolara, a pošto su oni ti koji će najverovatnije biti u mogućnosti da posete Toronto i ove godine, igraće ključnu ulogu u ovom oporavku.\n- Domaća putovanja biće od vitalnog značaja - rekao je Vir.\n- Mislim da ćemo videti više ljudi koji biraju kraće destinacije - kazao je on, dodajući da bi dugi vikendi mogli pomoći.\nMeđutim, trebaće mnogo truda i kreativnosti da se obnovi industrija, rekao je Vir, napomenuvši kako bi sve opcije trebale biti razmotrene.\nOko 46 odsto Kanađana planira da ide na letovanje ove godine, prema nedavnoj studiji Kongresnog odbora Kanade, neprofitnog istraživačkog centra. Prošle godine, 79 odsto Kanađana išlo je na letovanje.\n- Kovid očigledno ima veliki uticaj na volju ili sposobnost ljudi da trenutno putuju - rekao je Robin Gibard, viši ekonomista u odboru.\n- Dakle, iako će ukupna količina kanadskih putovanja ove godine biti smanjena, doći će do pomaka u domaćem putovanju od strane ljudi koji bi inače krenuli na međunarodna putovanja - ističe Gibard.\nStručnjaci se slažu da, ako i kada se nađe vakcina ili efikasan tretman za Kovid-19, to bi trebalo neizmerno pomoći ukupnom oporavku zemlje.\nU međuvremenu, profesor Trugakos rekao je da je Kanada u prelaznoj fazi i ako se postupa dobro, mogao bi se pojaviti novi pristup radnom mestu, koristan i za zaposlene i kompanije.\nBiti fleksibilan i otvoren prema mogućnostima je pristup koji i Ardern podržava.\n- Ovo je izvanredno vreme i trebali bismo biti spremni da razmotrimo izvanredne ideje - rekla je ona.\nkanadaKovid-19pandemija koronavirusaradna nedeljaturizam\nPEKING PRETEKAO NJUJORK: Velika jabuka više nije dom najvećeg broja milijardera\nBAKINGEMSKA PALATA - NOVA TURISTIČKA ATRAKCIJA: Ko izdvoji novac - moći će da ode na…\nGROBLJE FETUSA: Italijanke koje su imale abortus ili pobačaj, pronašle krstove sa…\nOBOŽAVAOCI "ORKANSKIH VISOVA" OGORČENI: Najavljena gradnja naselja na mestu dešavanja…


Posle tri meseca pritisaka, osporavanja stručnosti, provera, smenjena je direktorka Kulturnog centra Požega Slađana Petrović Varagić. Odluka o smeni potekala je od predsednika opštine Milana Božića, veterinara po struci, naprednjaka, koji je na ovo mesto došao u novembru prošle godine kada su naprednjaci u Požegi odborničkom većinom smenili demokrate.\nBožićeva odluka potvrđena je sada ekspresnom sednicom Upravnog odbora Kulturnog centra, a pod tačkom razno bilo je rezrešnje Varagićke.\nPodsetimo, Kulturni centar Požega postao je prepoznatljiv po svojim sadržajima, uspeo je da pomeri vrednosti kulture u ovom malom mestu, bio je veoma posećen, posebno od mladih, a nedavno je pored niza nagrada, dobio i "Politikinu" godišnju nagradu za kvalitetne izložbe.\nBožić je tada Varagićki, koja je istoričar umetnosti sa zvanjem magistra medija i filma, zamerio što Kulturni centar ima uvek neke apstraktne sadržaje koje niko ne razume, te što nisu prilagođeni širokim narodnim masama.\n"Ja ne mogu da se složim sa činjenicom da galerija Kulturnog centra uvek ima izložbe nekih apstraktnih slika. Kulturna zbivanja moramo da približimo širokim narodnim masama. Mi smo toliko bogati sa etno stvarima, a ja u Kulturnom centru nisam nikada video izložbu džempera, čarapa, pulovera", navodi Milan Božić.\nTakođe, Božić je zamerio direktorki što programom rada Kulturnog centra nije uticala da se smanji interesovanje Požežana za rijaliti šou programe, a Varagićka je tada na ove optužbe odgovorila:\n"Jedno pitanje koje mi je postavljeno jeste da li se kao direktor ustanove kulture osećam odgovorno za to što je povećan broj gledalaca rijaliti šou programa. Moralo se nešto zameriti."\nNakon toga reagovala je ne samo javnost Požege, već i cele Srbije i sakupljeno je na hiljade potpisa protiv smene Varagićke.\nMinistarstvo kulture tada je osudilo potez požeškog predsednika, kao neprofesionalan. Predsednik Božić odgovorio je da njemu niko iz centrale ne može govoriti kako će raditi u svojoj sredini.\nI sada, tri meseca rada pod velikim pritiskom, a tri meseca pred lokalne izbore, pronađen je sasvim drugi, banalan i smešan razlog za smenu direktorke - Kulturni centar nije iskoristio zakonsku mogućnost na povraćaj plaćene akcize za utrošenu jednu i po tonu gasnog ulja, kaže Slađana Petrović Varagić.\n"Program Kulturnog centra je na prvoj sednici novog Upravnog odbora usvojen, takođe usvojen je i finansijski plan za 2016. godinu, a jedan jedini razlog koji mi se zamera je taj što Kulturni centar nije iskoristio, što nije zakonska obaveza već smao mogućnost, da zatraži povraćaj sredstava od akciza za kupovinu gasnog ulja za grejanje bioskopske sale, a na ukupno tonu ipo koliko se nabavlja godišnje", ističe Petrović Varagić.\nVargaićka dodaje da nije iznenađena što Upravi odbor nije uzeo u obzir reagovanje stručne javnosti. Ona napominje da nije došla kao stranačka ličnost, i da se slične stvari dešavaju širom Srbije, ali njene kolege ćute.\n"Ne znam zašto moje kolege obično ćute o ovakvim stvarima. Ja znam za makar deset slučajeva u Srbiji. Nisam bila deo nikakvog koalicionog sporazuma, niti sam tražila da dođem na to mesto pre šest godina. Aktuelna vlast 2009. godine ponudila mi je to mesto na osnovu mog dotadašnjeg rada. Napominjem, nisam nikada bila član nijedne stranke. Raspisan je konkurs i ja sam konkurisala, a konkurs je bio i za moj drugi mandat, koji je zakonit i traje do 2018. godine. Moj zadatak u celoj ovoj tromesečnoj borbi jeste pokušaj da nateramo lokalne vlasti ne samo u Požegi, već u celoj Srbiji, da poštuju Zakon o kulturi i da ustanove kulture shvate isto tako važnim, kao i ostale ustanove, ustanove zdravstva, obrazovanja", konstatuje Slađana Petrović Varagić.\nČlanovi Upravnog odbora Kulturnog centra Požega koji izglasali razrešenje direktorke Kulturnog centra Požega su: Sreten Majstorović, poljoprivredni tehničar, odbornik u SO Požega (ne zna se iz koje je stranke), Dragomir Čolić, diplomirani ekonomista (imenovan od SNS), Dragana Bralović, hemijski tehničar, odbornica u SO Požega (SNS), Saša Jovičić, tonac Radija Požega (imenovan od DSS), Dragan Pavlović, penzioner (SPS) i Verica Jovanović, vodič u galeriji.\nInače, Zakon o kulturi član 41 definiše da članove Upravnog odbora ustanova kulture imenuje i razrešava osnivač, odnosno lokalna samoprava, i članovi su iz reda istaknutih stručnjaka i poznavalaca delatnosti iz kulture.\nPožeški osnivač nije "primetio" ovaj član Zakona o kulturi obrazujući novi Upravni odbor pre tri meseca. Niko ovih dana od članova Upravnog odbora Kulturnog centra Požega nije želeo da kaže zašto se toliko insistiralo na smeni Varagićke.\nBez obzira ko će doći posle Varagićke na mesto direktor Kulturnog centra, Požega će ostati upamćena po svakodnevnim kvalitetnim sadržajima iz kulture koji nisu bili svojstveni ni mnogo većim mestima.\nU proteklih šest godina, zahvaljujući dobrom radu Kulturnog centra, izbrisane su granice između provincije i metropole, te promenjen stav o tome da je kultura namenjena samo maloj grupi.


Kafane Novi Beograd - Sve kafane na Novom Beogradu -\nKafane Novi Beograd - Predstavljamo Vam listu najboljih kafana, koje se nalaze na Novom Beogradu. Novi Beograd je poznat kao lokacija odličnog provoda i bogatog noćnog života što privlači veliki broj posetilaca u ovaj deo grada. Kafane su deo srpske tradicije i svim gosti iz inostranstva sa nestrpljenjem čekaju da upoznaju i taj deo Beograda. Kafane Novi Beograd odvešće Vas korak u prošlost i podsetiće Vas na boemski duh Beograda kakav se danas retko gde može naći. Karirani stoljnaci, drveni nameštaj i domaća rakija su ono po čemu su srpske kafane autentične, a kafane Novi Beograd ne predstavljaju izuzetak. Tokom dana su kafane mesto gde se može probati domaće vino, rakija i vrhunski specijaliteti domaće kuhinje, a uveče postaju mesto odličnog provoda.


Obama ubedio Klintonovu da prizna poraz - 27.11.2016, Sputnik Srbija\nObama ubedio Klintonovu da prizna poraz\nPredsednik SAD Barak Obama je u noći izbora pozvao Hilari Klinton, koja je u tom trenutku bila kandidat za predsednika iz Demokratske partije, da je ubedi da... 27.11.2016, Sputnik Srbija\n08:52 27.11.2016 (Osveženo: 17:03 21.09.2017)\n© REUTERS / Carlos BarriaDemokratska kandidatkinja za predsednika SAD Hilari Klinton\nPredsednik SAD Barak Obama je u noći izbora pozvao Hilari Klinton, koja je u tom trenutku bila kandidat za predsednika iz Demokratske partije, da je ubedi da prizna poraz, piše Hil.\nTramp: Ponovno prebrojavanje glasova je prevara\n26 Novembar 2016, 22:16\n„Treba da priznate poraz“, rekao je Barak Obama u razgovoru sa Hilari Klinton u vreme kada je glavna pomoćnica Klintonove čekala rezultata glasanja u ključnim državama Mičigen, Viskonsin i Pensilvaniji. Nakon pojave prognoze agencije AP u 1.30 po lokalnom vremenu o pobedi republikanca Donalda Trampa u državi Pensilvaniji, gde se očekivala pobeda Klintonove, bivša državna sekretarka je pozvala Trampa.\n„Bilo je mnogo razgovora o državama Mičigen i Viskonsin, kao i da li mogu brojke (rezultata) da se preokrenu“, navodi list reči jednog od izvora. Po njegovim podacima, bez nekog pritiska Klintonova ne bi pozvala Trampa, jer su konačni rezultati još uvek bili izjednačeni.\nRanije je grupa stručnjaka u oblasti sajber bezbednosti izjavila da su hakeri mogli upasti u sisteme za glasanje u Viskonsinu, Mičigenu i Pensilvaniji. U vezi s tim, oni su predložili Klintonovoj da insistira na prebrojavanju glasova.


Lukšić: Značajna podrška Grčke integracionoj perspektivi Crne Gore | EUME\nNaslovnica Info Press info Lukšić: Značajna podrška Grčke integracionoj perspektivi Crne Gore\nLukšić: Značajna podrška Grčke integracionoj perspektivi Crne Gore\nAhtanasiu i Lukšić\nPotpredsjednik Vlade i ministar vanjskih poslova i evropskih integracija Igor Lukšić primio je danas novoimenovanog izvanrednog i opunomoćenog ambasadora Republike Grčke Sotiriosa Athanasiua.\nAmbasador Athanasiu je istakao da dvije zemlje karakterišu prijateljski odnosi i pohvalio napredak koji je Crna Gora postigla u ispunjavanju svojih strateških ciljeva.\nOn je pohvalio ulogu Crne Gore u unaprjeđenju partnerskih odnosa sa susjedima i jačanju regionalne saradnje kroz nedavno potpisivanje ugovora o razgraničenju sa Kosovom i Bosnom i Hercegovinom.\nPotpredsjednik Lukšić je poželio uspješnu diplomatsku misiju ambasadoru Grčke i izrazio zadovoljstvo kvalitetom političkog dijaloga koji je dodatno doprinio jačanju tradicionalno prijateljskih odnosa i saradnji dvije države.\nOn je ukazao na značaj dalje podrške Grčke integracionoj perspektivi Crne Gore i zahvalio na podršci u procesu evropskih i evroatlantskih integracija.\nTokom sastanka bilo je riječi i o modalitetima daljeg jačanja međusobnih odnosa kroz što skorije potpisivanje međudržavnih sporazuma u proceduri.\nAhtanasiu se sastao i s Vujanovićem: Crna Gora postigla izuzetne uspjehe u procesu evropskih integracija\nPredsjednik Crne Gore Filip Vujanović primio je danas u rezidenciji na Cetinju akreditivna pisma novoimenovanog izvanrednog i opunomoćenog ambasadora Grčke Sotiriosa Ahtanasiua, koji će svoju dužnost u Crnoj Gori obavljati na rezidentnoj osnovi.\nPredsjednik Vujanović je istakao poštovanje za podršku Grčke evropskim i evroatlantskim integracijama Crne Gore. Ta podrška je bila u kontinuitetu i u svim oblastima od ekspertske do promovisanja potrebe članstva Crne Gore u tim integracijama. Saopštio je očekivanje unapređenja, inače dobrih odnosa, u svim sferama posebno u oblasti ekonomije i saradnje u turizmu.\nAmbasador Grčke je konstatovao da je Crna Gora postigla izuzetne uspjehe u procesu evropskih integracija i da je za očekivati da će se valorizovati njena dostignuća u NATO integracijama pozivom koji će Grčka podržati.\nSaglasio se da postoji prostor za proširenje ekonomske saradnje, pa će njegova misija u Crnoj Gori, prije svega, biti posvećena tom cilju.


BiH: Srbija nije spremna da se suoči sa prošlošću, kaže Izetbegović\nBy Newsroom / Објављено на: June 21, 2021\nRezolucija Skupštine Crne Gore, kojom se osuđuje genocid u Srebrenici i zabranjuje njegovo negiranje, veliki je korak ka prihvatanju istine o događajima iz 1990-ih, što je osnova za nastavak uspostavljanja poverenja i izgradnje boljih odnosa između država i naroda na Balkanu, rekao je predsednik Stranke demokratske akcije (SDA) i predsedavajući Doma naroda Parlamentarne skupštine Bosne i Hercegovine Bakir Izetbegović.\nKako je ocenio, nervozne reakcije koje dolaze iz Srbije pokazuju da na toj strani još uvek nema spremnosti za suočavanje sa ovom vrstom istine, o čemu najbolje svedoči reakcija predsednika Srbije Aleksandra Vučića, koji se požalio da se Crna Gora „meša u pitanje Srebrenice“ i pitao se „kakve veze Srebrenica ima sa Crnom Gorom“.\n„Crnogorci i Crna Gora, kao i sve nacije i države koje pripadaju civilizovanom i demokratskom svetu, svakako bi trebalo da se „mešaju u pitanje Srebrenice“. Bilo koji zločin počinjen nad nevinim ljudima, a posebno genocid, tiče se svakog pravednog i istinitog čoveka na svetu, svake nacije i svake države“, podvukao je Izetbegović.\nDodao je da o tome svedoče brojne rezolucije širom sveta, od Amerike i Australije do Azije i Evrope, kojima se osuđuje genocid nad Bošnjacima u Srebrenici, a posebno Crna Gora “ima šta da kaže” o genocidu počinjenom u Srebrenici, napominjući da je zemlja je „uvučena“ u agresiju na Bosnu i Hercegovinu pod politikom bivšeg predsednika Srbije Slobodana Miloševića.\nIzetbegović podseća da se pre nekoliko godina činilo da će Srbija na čelu sa Aleksandrom Vučićem imati snage da se suoči sa prošlošću, ali to se nije dogodilo i verovatno se neće dogoditi.\n„Vučić se vraća samoobmani u kojoj bilo koji Srbin i Srbija nikada ne mogu biti krivi i odgovorni za počinjeno zlo, a oni su krivi. To potvrđuju presude Haškog tribunala i Međunarodnog suda pravde. Oba suda su zaključila da je u Srebrenici počinjen genocid“, podvukao je.\nTakođe primećuje da je veći deo srpskog vojnog i političkog rukovodstva osuđen pred Haškim tribunalom, a pred Međunarodnim sudom pravda Srbija je bila prva zemlja na svetu koja je proglašena krivom za kršenje Konvencije Ujedinjenih nacija o genocidu.\nCrna Gora: Demos traži hitan sastanak parlamentarne većine\nSlovenački turisti imali problema sa povratkom kući iz Hrvatske\nPahor: “Postigli smo sjajne stvari kada smo radili zajedno”\nKurti će se ove sedmice sastati sa Macronom\nDžaka: EU mora ostati posvećena regionu kroz konkretne akcije, ispunjavajući svoja obećanja\nSrbija: Počinju konsultacije o ustavnim promenama\nPrvi godišnji sastanak Foruma za diplomatiju u Antaliji, Turska, ocenjen uspešnim\nTurska u borbi protiv inflacije\nEvropska federacija novinara poziva Samoopredelenje da prestane sa uznemiravanjem novinara na Kosovu


Nastojeći obići sva naša kakanjska udruženja i institucije, u jako prijatnoj atmosferi kandidat za načelnika općine Kakanj Mirnes Bajtarević razgovarao je sa članicama Udruženja žena općine Kakanj (UŽOK).Vrijedne članice udruženja su gospodina Bajtarevića informisale o misiji ovog udruženja a to je briga o ženama i njihovo ekonomsko jačanje i osnaživanje s ciljem obezbjeđenja prihoda za svoju porodicu kroz zanat krojenja i šivenja.\nDo sada su kroz svoje aktivnosti uspjeli obučiti a zatim i zaposliti preko 20 kakanjki u preduzećima u Kaknju i šire.UŽOK je najstarija nevladina organizacija u Kaknju i njihov značaj posebno je bio iskazan u periodu 1992-1995 tokom agresije na Bosnu i Hercegovinu kada su se aktivno uključile u pomaganje našim borcima. Svoj značaj pokazale su i tokom pandemije korona virusom kada su za potrebe Civilne zaštite općine Kakanj sve svoje resurse stavile na raspolaganje lokalnoj zajednici šijući ogroman broj zaštitnih maski, od kojih je nekoliko hiljda podijeljeno našoj kakanjskoj djeci u osnovnim školama.Ističu da je angažman svake žene u UŽOK-u potpuno volonterski bez ikakvih primanja.\nPored nedostatka sredstava za veće jačanje udruženja, obzirom da su im prihodi jako skromni navode da je najveći problem nemogućnost podmlađivanja kadra. I pored ovoga UŽOK ima organozovane svoje ogranke u slivovima Trstionice, u Brnjicu i Kučićima, a aktivno sarađuju i sa drugim udruženjima kao što je Udruženje TRST iz Tršća.Našem UŽOK-u ali i drugim udruženjima sličnih pogleda, moramo više pomoći.\nKroz naš Pogram za naredni četvorogodišnji period opredijelit ćemo sredstva za pomoć nevladinim organizacijama.\nU našem planu su i posebni programi kojim ćemo educirat pojedince i nevladine organizacije i udruženja o kvalitetnoj pripremi projekata da zajedničkim snagama obezbijedimo dodatna finansiranja iz drugih izvora.\nVjerujemo da naš Kakanj može dodatno unaprijediti nevladin sektor i tako ga učiniti još otvorenijim za život i razvoj.


Partizanova škola daleko ispred Zvezdine - Telesport.rs\nPartizanova škola daleko ispred Zvezdine\nOdavno je poznato da Partizan ima jednu od najboljih fudbalskih škola na svetu.\nNedavno je objavljeno istraživanje po kojem su crno-beli tim sa najviše fudbalera u evropskim klubovima, čak 85.\nSad je usledila nova lista, koja broji koliko koji klub trenutno u svom timu ima igrača iz sopstvene škole i tu se Partizan kotira veoma visoko, na 13. mestu u Evropi.\nEkipa Aleksandra Stanojevića u svojim redovima ima 14 igrača koji su proveli u Partizanovoj školi makar tri sezone, što je za dva manje od lidera po ovom pitanju Sigme i Sent Etjena. Značajan broj fudbalera iz svioje škole u prvom timu imaju i Dinamo Kijev, Admira, Real Sosijedad, Zbrojovka i Opava koji imaju po 16 svojih produkata u seniorskom timu.\nKada je u pitanju poredak u pet najkvalitetnijih liga Starog kontinenta iza Sent Etjena i Real Sosijedada su škole Mančester Junajteda i Liverpula sa po 15 igrača, sledi Vest Hem sa 14, dok je u Selti 13 fudbalera prošlo školu u Vigu.\nPartizan je po ovom kriterijum prvi u Srbiji, dok je rad drugoplasirani. Crvena zvezda se nalazi tek na 12. mestu sa svega pet igrača iz sopstvene škole. Jedini klub iz Superligi koji nema nijednog svog fudbalera jeste Proleter.


Dženkins: Vođe Delija Bogdanov i Dunjić me nisu napali! : Nadlanu.com\nDženkins: Vođe Delija Bogdanov i Dunjić me nisu napali!\nObjavljeno 25. feb 2014. / 16:35:24\n"Netačno je da me je bilo ko napao ili maltretirao na bilo koji način. U restoranu sam bio u društvu dve devojke. Večerali smo i posle nekog vremena u restoran su ušla dvojica momaka, primetili su me i prišli našem stolu", rekao je Dženkins za zvanični sajt kluba.\nPo pisanju jednih beogradskih novina, navijači Zvezde Ivan Bogdanov i Velibor Dunjić su u jednom novobeogradskom restoranu napali i pola sata maltretirali Dženkinsa.\n"Na engleskom su mi objasnili da su navijači Crvene zvezde, pokazali su mi svoje tetovaže i pozvali me da im se pridružim za njihovim stolom što sam i učinio. Bili su izrazito prijateljski nastrojeni, razgovarali smo o utakmici, nije bilo nikakve tenzije ni ružnih reči", rekao je košarkaš Zvezde.\nDženkins je dodao da je sa Dunjićem i Bogdanovim razgovarao o košarci,\n"Pričali smo o košarci, o onome što nam predstoji u nastavku sezone i važnim mečevima koji slede. Slikali smo se i to je sve", dodao je on.\nCrvena zvezda je saopštila da sa navijačcima kluba ima dobar odnos, kao i da se oni ne mešaju u rad kluba.\n"Crvena zvezda je velika porodica i tako funkcioniše. Takođe, KK Crvena zvezda želi da istakne da se ne stidi svojih navijača i jasno poručuje da svaki pojedinac za svoje postupke treba da odgovara po zakonu", navodi se u saopštenju.\nVelibor Dunjić i Ivan Bogdanov su bili u zatvoru. Viši sud u Beogradu je Dunjića krajem 2013. osudio na dve godine zatvora zbog napada na predsednika Liberalno-demokratske partije Čedomira Jovanovića u Segedinu, u Mađarskoj.\nčarls dženkinsivan bogdanovkk crvena zvezdakošarkavelibor dunjić


Vernera nisu uspeli da 'ukradu', hoće li engleskog reprezentativca?\nIzvor: Sportske.net, 07.Jun.2020, 23:55\nVernera nisu uspeli da "ukradu", hoće li engleskog reprezentativca?\nSprema se još jedna velika borba na tržištu.\nTimo Verner je na korak od prelaska u redove Čelsija, a obelodanjeno je i da je na stolu imao ponudu Mančester sitija, ali se nakon razgovora sa Frenkom Lampardom ipak odlučio za London.\nSada će "Građani" još jednom pokušati da pokvare planove "Plavcima", naime, spremni su da se uključe u trku za potpis levog beka engleske reprezentacije i Lester sitija, >> Pročitaj celu vest na sajtu Sportske.net << Bena Čilvela.\nOvaj 23-godišnji fudbaler je zablistao u dresu "Lisica", postao je neizostvan član i "Gordog Albiona", skrenuo je pažnju najvećih timova na "Ostrvu".\nČelsi je, prema brojnim pisanjima, najozbiljnije zainteresovan za njegov potpis, ali su se navodno sada i Gvardiolini "Građani" uključili u priču.\nBenžaman Mendi se iz sezonu u sezonu muči sa povredama, Zinčenko se solidno pokazao kao njegova alternativa, ali postoje naznake da bi španski stručnjak od uprave mogao da zatraži novu opciju po levoj strani u odbrani.\nZinčenko bi mogao da bude pomeren u vezni red, gde mu je i prirodna pozicija, dok bi se novajlija sa Mendijem rotirao na mestu uz levu aut liniju.\nVidećemo da li "Građani" mogu da pokvare planove ekipi sa "Stamford Bridža", pred njima je jako važna nedelja, u kojoj bi mogla da bude donešena konačna odluko o njihovoj kazni, tačnije o suspenziji iz Lige šampiona zbog kršenja FFP-a.\nProblem bi mogla da bude i cena, Lester naime traži između 70 i 90 miliona evra za svog defanzivca, svota koju bi Čelsi mogao da izdvoji pod određenim uslovima, ali je pitanje da li sebi taj luksuz može da priušti i Siti, koji pritom ima većih problema u ekipi, pre svega na štoperskim pozicijama.


RiTE Ugljevik u haosu, radnicima kasne plate\nDa u elektro-energetskom sistemu Republike Srpske vlada opšti haos govori i stanje u Rudniku i termoelektrani Ugljevik. Sinoć oko 1 sat iza ponoći došlo je do pucanja kotlovske cijevi, pa je termolektrana ponovo van pogona. Kapitalni remont završen je početkom novembra, ali zbog loše izvedenih radova, lošeg materijala i ugrađenih dijelova česti su kvarovi i prekidi proizvodnje. Tako je samo novi remontovani generator u novembru 3 puta popravljan zbog curenja vodinika. Vodonikom se hlade namotaji generatora, ali zbog loših materijala i grešaka dolazi do njegovog curenja što je jako opasno jer je vodonikom eksplozivan ako je u kontaktu sa vazduhom u koncenztraciji od 4,5% do 74,5%. Preduzeće iz Poljske, koje je vršilo remont generatora ali očito bez dovoljno iskustva i referenci, loše je uradilo posao što zadaje velike glavobolje inženjerima, stručnjacima i rukovodstvu preduzeća.\nNa remontu su bile angažovane brojne „dvorske“ firme bliske rukovodstvu i vladajućoj stranci, a jedna od posledica namještanja poslova je loš kvalitet izvedenih radova i kapitalnog remonta, nestabilan rad Rudnika i termoelektrane Ugljevik. Mnogi ugrađeni dijelovi, ventili i sklopovi su neadekvatni jer su nabavljani jeftiniji neodgovarajući kako bi što više novaca od remonta završilo u privatnim džepovima.\nZbog dugova i prazne kase radnicima su počele da kasne plate, a doprinosi se ne uplaćuju redovno već nekoliko mjeseci. Za isplatu poslednje plate radnicima Upravi je neophodno da prikupi još 1,8 miliona maraka, s tim da ne bi bili uplaćeni krediti radnikcima i obaveze prema bankama.\nPrvih 6 mjeseci ove godine RiTE Ugljevik ostvarile su poslovni gubitak veći od 20 miliona maraka, a nakon toga počeo je kapitalni remont koji je trajao duže od planirana 3 mjeseca, pa je sasvim izvjesno da bi RiTE Ugljevik 2017. godinu mogao da završi sa minusom većim od 50 miliona maraka.\nUprkos teškom stanju, sveopštem haosu i anarhiji, radnici i sindikati uporno ćute i niko ne postavlja pitanje šta se događa u firmi koja proizvodi 30% električne energije u Republici Srpskoj, zašto kasne plate, doprinosi, obaveze prema dobavljačima…Vjerovatno da će radnici glas dići kada im plate budu kasnile nekoliko mjeseci, ali tada bi moglo biti kasno.\nSmanjene plate radnicima HET-a za 10%\nPoniženi borci pretvoreni u smetljare


Poljoprivrednicima Loznice potrebne 102 tone đubriva - Bizlife.rs\nPoljoprivrednicima Loznice potrebne 102 tone đubriva\n23:49 Loznica, 09/02/2012\nPoljoprivrednici sa teritorije grada Loznice i tri susedne opštine Krupanj, Ljubovija i Mali Zvornik, podneli su zahteve, na osnovu republičke uredbe, nadležnima da razmene žito za više od 100 tona mineralnog đubriva.\nDirektor Filijale Uprave za trezor u Loznici Dragan Marković rekao je danas za Tanjug da su posredstvom te instutucije, nadležne za četiri lokalne zajednice Podrinja, poljoprivrednici uputili Ministarstvu poljoprivrede, trgovine, šumarstva i vodoprivrede 189 zahteva za razmenu. On je naveo da ukupna količina mineralnog đubriva, koju su, u zamenu za lanjski rod pšenice i kukuruza, kao i ovogodišnjeg roda pšenice, registrovani poljoprivredni proizvođači zatražili od nadležnog Ministarstva, iznosi 102.000 kilograma.\nPrema njegovim rečima, te zahteve je, obilazeći 10.982 poljoprivrednih gazdinstava, koliko ih je registrovano u tom delu Podrinja, prikupljalo 40 savetodavaca, angažovanih posredstvom Poljoprivredne savetodavne i stručne službe u Loznici.\nMinistarstvo poljoprivrede će, prema Uredbi koju je donelo 26. januara, razmenjivati 100 kilograma đubriva za 135 kilograma prošlogodišnjeg žita, odnosno 140 kilograma pšenice iz ove godine, a prikupljanje zahteva trajalo je sedam dana i završeno je u ponedeljak.


Trudo očekuje da će većina Kanađana biti vakcinisana do septembra 2021. - Svet - Dnevni list Danas\nPočetna » Svet » Trudo očekuje da će većina Kanađana biti vakcinisana do septembra 2021.\nTrudo očekuje da će većina Kanađana biti vakcinisana do septembra 2021.\nKanadski premijer Džastin Trudo rekao je da očekuje da će više od polovine Kanađana dobiti vakcinu protiv kovida-19 do septembra iduće godine, posle kritika koje su mu upućene kada je rekao da Kanađani neće među prvima dobiti vakcinu.\n0Piše: Beta 27. novembra 2020. 21.30\nTrudo je ranije ove nedelje rekao da će Kanada morati da čeka za vakcinu zato što će prve vakcine verovatno biti date građanima zemalja gde su proizvedene. Rekao je da SAD, Velika Britanija i Nemačka imaju velike objekte za proizvodnju vakcina a da Kanada to nema.\nOpozicione stranke su ga kritikovale što nije osigurao da Kanađani dobiju prioritetni pristup vakcinama.\nTrudo je rekao danas da očekuje da će vakcine početi da stižu u Kanadu početkom iduće godine ali kog meseca će Kanađani dobiti prve doze ostaje otvoreno pitanje.\n„Razumem nestrpljivost i da ljudi hoće da znaju kada će se ovo završiti“, rekao je Trudo.\nGlavni medicinski savetnik u Upravi za zdravstvo Kanade rekao je juče da bi kandidat za vakcinu Fajzera i Bionteka mogao da dobije odobrenje za upotrebu u Kanadi idućeg meseca. Američka Uprava za hranu i lekove se sastaje 10. decembra da odluči da li Fajzerovoj vakcini da odobri upotrebu.\nKanada ima ugovor da kupi najmanje 20 miliona doza Fajzerove vakcine.\nU međuvremenu Toronto je u lokdaunu i najveća provincija u zemlji Ontario danas je prijavila najveći broj novozaraženih korona virusom od 1.855 slučajeva.\n„Čekaju nas neki od najtežih dana ove pandemije“ rekao je Trudo.\nOn je rekao da je Kanada koja ima 37 miliona stanovnika potpisala sporazme prema kojima bi mogla da dobije najveći broj vakcina po broju stanovnika na svetu. Rekao je da će kanadska vojska učestvovati u distribuciji vakcina i da će general vojske da nadzire distribuciju.\n„To će biti najveća vakcinacija u istoriji zemlje“, rekao je Trudo.\nDžastin Trudo, Kanadski premijer, Korona virus, vakcina


Dan online - Sport: Srbija čeka Ukrajinu i kiks Portugalije - 2019-11-17\nAduti - Tadić i Mitrović Srbija čeka Ukrajinu i kiks Portugalije\nMale šanse ima reprezentacija Srbije da kroz kvalifikkacionu grupu B dođe do završnog turnira Evropskog prvenstva. Bod zaostatka za Portugalijom ne bi izgledao tako nedostižan da aktuelni šampion Evrope u istom terminu danas (15) ne gostuje u Luksemburgu u poslednjem kolu.\nAli, Srbija ima motiv, nije samo u pitanju plasman na EURO 2020 - Ukrajina dolazi u Beograd kao veliki dužnik. U Kijevu su Orlovi pretrpjeli težak poraz (0:5) i sada je prioritet revanš po tom pitanju - takav stav iznio je Dušan Tadić:\n- To je jedan od težih poraza, svi koji smo igrali tu utakmicu osjećamo dozu odgovornosti, bili su bolji, dominirali su, mi smo igrali loše i sad ćemo pokušati da im se koliko - toliko revanširamo, rekao je Tadić na konferenciji za medije u Staroj Pazovi.\nU meču sa Luksemburgom bilo je mnogo propusta, posebno u defanzivi. Protiv Ukrajine, ali ni u bilo kom drugo meču, takav odnos je nedopustiv.\n- Neće nedostajati motiv igračima da pokažu i iskažu se u njihovom najboljem izdanju. Ne sumnjam da će napraviti pomak u taktičkoj disciplini, odgovornosti, da ćemo ostvariti dostojan rezultat. Iskreno, to ne zavisi samo od nas, fudbal je živa stvar i ne zavisi samo od jednog protivnika, rekao je Ljubiša Tumbaković, selektor Orlova.\nDa u Beograd nisu došli kao posmatrači, potvrdio je selektor Ukrajine, Andrij Ševčenko:\n- Na prijateljskoj utakmici protiv Estonije u timu nije bilo Malinovskog, Zinčenka, Stepanenka, Marlosa, naših najvažnijih igrača. Sada će biti drugačije, igramo sa mnogo ozbiljnijim rivalom. Biće i Krivcov na raspolaganju za Srbiju, rekao je Ševčenko.\nNorveška rival u plej ofu\nMale su šanse da se reprezentacija Srbije kroz ovaj kvalifikacioni ciklus plasira na EURO 2020. Realnija opcija je plej of Lige Nacija gdje se već zna prvi rival - u polufinalu to je selekcija Norveške. U drugom polufinalu sastaju se Škotska i Bugarska a pobjednik plej ofa ide na Evropsko prvenstvo.


O JKPHD "La Benevolencija"\nJevrejsko kulturno-prosvjetno i humanitarno društvo “La Benevolencija” osnovano je još u januaru davne 1892. godine, te je najstarije društvo ove vrste u Bosni i Hercegovini koje i danas postoji i radi.\nPrilikom formiranja, glavni cilj je bio stipendiranje mladih talentovanih studenata i jevrejskih učenika, te njegovanje kulturne tradicije, da bi se u periodu do početka Drugog svjetskog rata razvilo u organizaciju pod čijim su se okriljem našle gotovo sve jevrejske kulturne i humanitarne aktivnosti u Bosni i Hercegovini, kao i šire. Dolaskom okupatora, 1941. sve aktivnosti “Le Benevolencije” su ugašene, a imovina i velika biblioteka sa preko 100.000 jedinica opljačkana ili uništena.\nNakon izbora u novembru 1990, pristupilo se obnavljanju rada društva, koje je ponovo registrovano početkom 1991, od kada bez prestanka radi u Bosni i Hercegovini, sa svojim filijalama i bratskim organizacijama, koje su uzele ime “Benevolencije” u Holandiji, Njemačkoj, Švajcerskoj, Srbiji, Makedoniji, Francuskoj, Italiji i Velikoj Britaniji. Ova mreža organizacija, koje se zovu “Prijatelji La Benevolencije Sarajevo” je jedan od važnih izvora finansiranja našeg rada i aktivnosti.\nOsnovni programski ciljevi “La Benevolencije” su:\n- njegovanje jevrejske kulture i tradicije\n- proučavanje i valoriziranje rada Jevreja na ovim prostorima\n- organizovanje i pomaganje kulturnog, umjetničkog i stvaralačkog rada sa jevrejskom tematikom i stvaralaštva uopšte,\n- pomoć u obrazovanju,\n- stručno usavršavanje, obrazovanje i vaspitanje, naučnoistraživački rad, te izdavačka djelatnost,\n- zaštita i revitalizacija spomenika jevrejske kulture,\n- pružanje humanitarne pomoći i zdravstvena pomoć ugroženima,\n- pomaganje u zapošljavanju kroz obuku i mikrokreditiranje,\n- saradnja sa drugim sličnim organizacijama\nU radu društva učestvuje preko 150 aktivista, koji u raznim sektorima međusobno sarađuju i kroz Predsjedništvo koordiniraju rad i aktivnosti. Naravno, u tome prednjaći saradnja sa organizacijama iz naše zemlje, ali istovremeno usko sarađujemo sa sličnim društvima iz regiona.\nSam vjerski aspekt je više pokriven kroz rad Jevrejske zajednice, čiji je aktivni član i “La Benevolencija”, dok je samo društvo multietničko i ima u svom sastavu i među aktivistima predstavnike svih naroda i religija prisutnih u Bosni i Hercegovini.\nOd konkretnih programa, najveći po broju aktivista, korisnika kao i budžeta je program “Home care – pružanje usluga kućne njege i socijalne zaštite starim i iznemoglim licima”, koji pokriva 620 korisnika u Sarajevu, te 50 u ostalim gradovima Bosne i Hercegovine, a u čijoj realizaciji učestvuje blizu 60 saradnika, njegovateljica, medicinskog i pomoćnog osoblja.\nU okviru socijalne brige o starima, javna kuhinja, koja je u ratu dnevno izbacivala između 320 - 350 toplih obroka, još uvijek ugroženima priprema 30 besplatnih obroka dnevno, što zadovoljava sadašnje potrebe regiona koji pokrivamo.\nBriga o mladima se realizuje kroz dva programa. Prvi je Jevrejska nedeljna škola, koja okuplja članove Jevrejske zajednice u predškolskom i uzrastu osmogodišnje škole, u kojoj imamo oko 25 polaznika, te Klub “Mladi prijatelji” koji okuplja tinejđerski uzrast kako članova Zajednice, tako i prijatelja. U ovom programu oko 40 učesnika uči da živi i radi zajedno, bez obzira na vjerske i etničke razlike, a pored redovnog sedmičnog druženja, organuzuje se zajedničko ljetovanje, koje se već nekoliko godina odvija na planini Igman.\nU okviru “Benevolencije” djeluje sekcija Evropeske Unije Jevrejskih Studenata sa 18 aktivnih članova.\nŽene su okupljene u Ženskom klubu “Bohoreta”, koje je dobilo ime po prvoj jevrejskoj spisateljici sa naših prostora, Lauri Papo – La Bohoreti, te ovih 60 gospođa, zajedno sa svojim kolegicama iz ostalih nacionalnih društava imaju nekoliko zajedničkih programa uglavnom humanitarne i kulturne prirode.\nKulturne aktivnosti “La Benevolencije” se sastoje od stalnih izložbi u našoj galeriji “Novi Hram”, jednoj od najreprezentativnijih u Sarajevu, te u redovnom izdavalju lista “Jevrejski glas”, održavanje koncerata u prostorijama “La Benevolencije”, te gostovanja folklornih i pozorišnih grupa iz zemlje i okruženja.


RTS :: Vlada i eksperti u borbi protiv odliva radne snage\nDruštvo Vlada i eksperti u borbi protiv odliva radne snage\nponedeljak, 11. feb 2019, 14:30 -> 19:36\nDržava će u narednom periodu raditi na tome da se smanji broj građana koji napuštaju Srbiju u potrazi za kvalitetnijim životom, ali i da se vrate oni koji su već otišli. Na strategiji sprečavanja ekonomskih migracija radiće i tim eksperata koji će imati logističku podršku Vlade, bez političkog uticaja, rekao ministar za rad, zapošljavanje, boračka i socijalna pitanja Zoran Đorđević.\nMinistar Zoran Đorđević učestvuje u prvom zasedanju Koordinacionog tima za praćenje tokova iz oblasti ekonomskih migracija, u kojem su i ministri finansija, privrede, prosvete, državne uprave i lokalne samouprave, sporta i omladine, za demografiju i populacionu politiku, kao i predstavnici poslodavaca i sindikata i SANU.\n"Daćemo odrešene ruke ekspertima u timu da mogu da dobiju logistiku od Vlade, bez mešanja politike i političkih odluka, sa željom da promenimo način razmišljanja, odnos države i okolnosti i kao zemlja postanemo zanimljivi, ne samo za ostanak, već i za život", rekao je Đorđević u pauzi zasedanja.\nOčekuje da će tim predložiti rešenja na kratki rok, ali i strategiju za duži period.\n"Ovo je od strateškog značaja za Srbiju. Prva smo zemlja koja nije ušla u EU, a počeli smo da radimo na rešavanju ovog problema, nismo čekali trenutak da budemo u problemu kao i druge zemlje EU, poput Hrvatske i Rumunije", naglasio je Đorđević.\nUkazao je da su neka od rešenja otvaranje novih radnih mesta, kreiranje boljeg poslovnog ambijenta i klime, digitalizacija, ali dodaje da, pored ekonomskog i materijalnog momenta, ima i mnogo drugih pitanja koje utiču na kvalitet života i da je potrebno da država pokaže građanima da brine o njima.\n"Verujem da imamo potencijala da budemo privlačni i drugima", rekao je Đorđević i dodao da će tim da se sastaje na svaka dva meseca.\nČlan tima, profesor Vladimir Grečić kaže da pitanje migracija nije samo problem Srbije, već i globalno i da je dobro što je ta tema pokrenuta, jer do sada nije bila visoko na lestvici političke agende.\n"Kakav će biti rezultat, ne mogu unapred da kažem. Nismo razradili metodologiju, više institucija je uključeno, ali u timu sam jer verujem da nešto može da se uradi. Sve zavisi od nas", istakao je Grečić.\nGordana Bjelobrk iz Republičkog zavoda za statistiku kaže da su poslednjih godina intenzivirane migracije, te da sve institucije treba da budu maksimalno angažovane, kako bi se stvorio ambijent da mladi ljudi nakon završenog fakulteta ostanu u zemlji.\n"Time bismo uvećali broj stanovnika, ali bi se obezbedila i zamena generacija", rekla je Bjelobrkova.\n(sreda, 13. feb 2019, 17:33)\nne znam sta ce im tim strucnjaka za to....pa ja radim u nemacku samo zbog plate...ni zbog cega drugog....znaci minimalac da se podigne na 700-800 evrica i vratio bih se..a verujem i vecina koja radi po inostranstvu\n(utorak, 12. feb 2019, 19:16)\nNe treba biti previše pametan pa aključiti da je minimalna zarada od 27000 premala. Bar da godišnje raste po 5000 ljudi bi se imali cemu nadati. Za 5-6 godina to bi bilo slično kao sto danas imaju Madjari. I ljudi bi ostali jer bi imali perspektivu. Ovako kad je minimalac povecan za 2100 dinara....


Kamata na stambene kredite neće pasti\nBANJALUKA – U bankama u Republici Srpskoj neće doći do smanjenja kamatnih stopa na stambene kredite, iako je evropska kamatna stopa – euribor i dalje u padu, a trenutno je manja od 1,5 odsto.\nRazlozi za to su, prema riječima bankara, niži kreditni rejting naše zemlje, globalna finansijska kriza i otežan dolazak do novca na evropskom tržištu.\n“Trenutna ekonomsko-politička situacija u BiH, kao i otežana dostupnost kapitala na svjetskom tržištu još ne ostavljaju prostora za smanjenje kamatnih stopa u bh. bankama. Trenutna kamatna stopa na stambene kredite zavisi od ponuđenih instrumenata obezbjeđenja po predmetnom plasmanu, kao i od iznosa kredita”, kazala je portparol Raiffeisen banke Džeilana Ferhatbegović.\nZamjenik šefa Odjeljenja poslovanja sa stanovništvom Hypo Alpe Adria banke Banjaluka Snježana Čolić rekla je da su u toj banci kamatne stope na nove stambene kredite vezane za evro nedavno smanjene i do 1,95 odsto.\n“Tako, nominalna kamatna stopa u ovom trenutku iznosi devet odsto, a rok otplate i dalje je zadržan na 30 godina. Kamatne stope na nove stambene kredite za mlade bračne parove smanjene su i do 1,45 odsto, a nominalna kamatna stopa sada iznosi devet odsto sa grejs periodom od šest mjeseci”, naglasila je Čolićeva.\nPortparol Komercijalne banke Banjaluka Svjetlana Trkulja ističe da kamatna stopa na stambene kredite u ovoj banci iznosi 8,35 odsto godišnje, kao i da sniženja kamatnih stopa na stambene kredite za sada neće biti.\n“Banka pažljivo prati kretanja potražnje za stanovima na tržištu RS, kao i trendove kretanja evribora, kao komponente aktivne kamatne stope stambenih kredita. U zavisnosti od razvoja trendova i opštih tržišnih uslova poslovanja, banka će razmatrati mjere za korekciju poslovne politike, a time i kamatnih stopa”, dodala je Trkulja.\nSnježana Čolić je istakla da IRB nudi povoljne stambene kredite sa kamatnim stopama koje se, u zavisnosti od grupe kojoj korisnik kredita pripada, kreću od 3,6 do 5,6 odsto. Kao takve i dalje su među najpovoljnijim kamatnim stopama za stambene kredite u regionu.


Seli se sa Kicelja: Ramazanski top od večeras na drugim lokacijama - Bportal.ba - Najvažnije vijesti iz BiH\nSeli se sa Kicelja: Ramazanski top od večeras na drugim lokacijama\nRamazanski top će od 05. juna označavati vrijeme iftara sa drugih lokacija.\n05. i 06. juna ramazanski top će se oglasiti sa lokacije Debelo Brdo, u četvrtak 07. juna sa Drežnika. 08. i 09. juna top će označiti kraj posta sa lokacije Ilinčica, a 10. i 11. juna sa lokacije Borić.\nPosljednja tri dana posta top će se vratiti na svoju prvobitnu lokaciju na Kicelju – istaknuto je u informaciji MIZ Tuzla.\nOznačeno: adebayor, hanka pladum, medžlis IZ Tuzla, promjena lokacije, ramazanski top, zdravko čolić\nNa prvoj redovnoj sjednici Doma naroda Parlamenta FBiH donesene su odluke kojima je data saglasnost: – Vladi FBiH da izda garanciju za kreditno zaduženje JP Elektroprivreda BiH d.d. Sarajevo kod izvozno-uvozne banke Kine za izgradnju Bloka 7 TE Tuzla – JP Elektroprivreda BiH d.d. Sarajevo za zaključenje ugovora o kreditu sa izvozno- uvoznom bankom Kine. […]


U Federaciji BiH pojeftinjuje plin – Biznis.ba\nobjavljeno 20. nov 2020. u 10:59\nNa bazi ovako analiziranih kalkulativnih elemenata BH-Gas je formirao prijedlog i uputio materijal na usvajanje prema nadležnim organima i institucijama s prijedlogom nove veleprodajne cijene.\nTako je nova veleprodajna cijena prirodnog gasa za distributivne kompanije 485 KM/1000 Sm3.\nTo znači smanjenje od 8,5 posto u odnosu na trenutno važeću veleprodaju cijenu prirodnog gasa koja iznosi 530 KM/1000 Sm3.\nNova veleprodajna cijena prirodnog gasa, prema prijedlogu, će biti u primjeni od 01.01.2021.godine.\nIstovremeno, BH-Gas dostavlja procjenu troškova grijanja za prosječni stambeni prostor od cca. 80 m2.\nSpecifična godišnja toplotna energija je cca 150 kWh/m2, pa je ukupna potrebna energija za grijanje 80 m2 stambenog prostora za sezonu grijanja je 12.000 kWh…\nU vezi s tim, sačinjena je uporedna analiza s ostalim energentima s primjenjenom novom veleprodajnom cijenom prirodnog gasa, koja pokazuje da je cijena prirodnog gasa, s PDV-om, na distributivnim sistemima apsolutno konkurenta ostalim energentima, a posebno onim gorivima koji zagađuju zrak.\nU BH-Gasu smatraju da ova konkurentnost prirodnog gasa daje dobru osnovu za prelazak s čvrstih goriva na prirodni gas.\nCijena koja će biti u primjeni od 01.01.2021.godine bit će među najnižim cijenama prirodnog gasa za domaćinstva u Evropi, navodi se u saopćenju.


Ona je rekla da je tokom osam godina sprovedena kompletna ekonomska transformacija zemlje, što se vidi kroz nisku i stabilnu inflaciju, relativno stabilan kurs dinara, uspešnu fiskalnu konsolidaciju, otvaranje fabrika, snažan rast zaposlenosti i izvoza.\nPodsetila je da su stope rasta bile više od četiri odsto u 2018. i 2019. godini uz snažan doprinos investicija - domaćih i stranih.\n"Da ne zaboravim i jak finansijski sektor koji smo tokom osam godina ojačali tako da može da bude prava i puna podrška realnom sektoru, jer samo zajedno mogu da traju. Jedan bez drugog ne mogu", rekla je Tabaković.\n"Zbog svega što smo uradili na planu jačanja naše ekonomije, bili smo u mogućnosti da donesemo obiman i sveobuhvatan paket ekonomskih mera vredan blizu 13 odsto BDP, i doneli smo ga u najkraćem roku. Obimnost i pravovremenost mera bili su ključni da se spreči pad poslovnog i potrošačkog poverenja, čime je sprečeno prelivanje negativnih efekata pandemije na tržište rada i proizvodne kapacitete", rekla je ona.\nDodala je da je NBS tokom krize bila i prvo utočište jer je kroz brojne mere koje su donošene gotovo svakog meseca podržavala građane, privredu i državu da lakše u finansijskom smislu prebrode krizu.\n"Time smo očuvali potrebnu likvidnost svih sektora, dobar pristup finansijskim izvorima sredstava, kao i još povoljnije finansijske uslove", ocenila je guverner NBS.\n"Prosečna neto zarada je na nivou cele 2020. godine povećana za 9,4 odsto. Ukupna formalna zaposlenost je u februaru ove godine veća za 59 hiljada ljudi u odnosu na februar prošle godine, pri čemu je rast vođen rastom zaposlenosti u privatnom sektoru za 58 hiljada ljudi", istakla je ona.\n"Upravo to nam je pomoglo da tokom pandemije manji deo naše industrije bude pogođen, i da zadržimo našu prisutnost i na drugim tržištima", ocenila je ona.\nTabaković je navela da je Srbija i tokom pandemijske godine imali rast izvoza u zemlje van EZ, poput zemalja centralne Evrope, Kine, SAD.\n"Najbolji primer je autoindustrija, gde Srbija ima najrazličitiju paletu proizvoda koji se u ovoj oblasti proizvode - od guma, akumulatora, provodnika, pa do najsofisticiranijih proizvoda poput mikročipova i elektromotora. Po tom osnovu izvoz auto komponenti smo od 2012. godine povećali četiri puta  sa oko 500 miliona evra na dve milijarde evra", rekla je ona.\nTo je, inače, preporuka koja se daje zemljama u normalnim uslovima - povećavajte kapitalne investicije. U Srbiji smo tako radili i tokom pandemije, a nastaviće se i ove godine sa rastom njihovog učešća na više od šest odsto BDP", rekla je Tabaković.\nOcenila je da se u Srbiji nastavilo sa odgovornim ponašanjem, jer je uz obezbeđen ogroman paket mera, sačuvano učešće javnog duga u BDP na nivou koji ne prelazi 60 odsto BDP.\nTabaković je rekla da su devizne rezerve ne samo sačuvane, već su i dodatno osnažene u kriznoj 2020. godini, i to za 113,2 miliona evra, a njihov rast nastavljen je i u ovoj godini za 783,9 miliona evra tako da su na kraju marta dostigle 14,3 milijarde evra. "To znači da smo nastavili da se ponašamo odgovorno, jer znamo da treba živeti i kada pandemija prođe", ocenila je ona.\n"Ali on nije jedini. Izvoz poljoprivrede koji je od 2012. skoro dupliran  sa oko 750 miliona evra na skoro 1,3 milijardi evra u 2020. godini. Poljoprivreda je upravo ona komponenta koja je napravila onu neophodnu razliku i pomogla rastu BDP-a", rekla je ona.\n"Tokom letnjih meseci prošle godine upravo je domaći turizam nadomestio veliki deo izostanka stranih turista, a mi smo uživali u lepotama naše zemlje", istakla je Tabaković.\nAKVIZICIJA DECENIJE U HRVATSKOJ Frikom ima novog vlasnika\nFortenova grupa d.d. i Nomad Foods Limited potpisali su kupoprodajni ugovor za Poslovnu grupu zamrznute hrane, a vrednost transakcije iznosi 615 miliona evra. Poslovna grupa zamrznute hrane se sastoji od društava Ledo plus d.o.o, Ledo Čitluk i Frikom d.o.o, te nekoliko manjih povezanih društava, piše Jutarnji list.


AJDINOVIĆ: FEDERALNI SANITARNI INSPEKTORI IZDALI 384 RJEŠENJA | Hayat.ba\nU saopćenju za javnost direktora Federalne uprave za inspekcijske poslove Anisa Ajdinovića navodi se da su od 15. marta 2020. godine, od donošenja odluke o obaveznom sanitarnom nadzoru svih državljana BiH, federalni inspektori iz svih 10 inspektorata raspoređeni na 14 graničnih prijelaza BiH na području FBiH, gdje u tri smjene vrše 24-satnu sanitarnu kontrolu putnika pri ulasku u BiH/Federaciju BiH.\nZa kategorije lica iz nove Naredbe Federalnog štaba civilne zaštite, a koja se primjenuje od 24. aprila, federalni sanitarni inspektori su tokom jučerašnjeg dana na graničnim prijelazima izdali ukupno 384 rješenja o stavljanju pod zdravstveni nadzor odnosno ograničenje kretanja van mjesta boravka, i to 152 rješenja o izolaciji, te 202 rješenja za vozače, šest rješenja za pogranične i 24 za prekogranične radnike.\nU smislu postupanja i realizacije mjere karantina na području RS-a, za preuzimanje od strane Operativnog centra Republičke uprave civilne zaštite RS, upućeni su spiskovi sa podacima za 108 osoba, kao i za sedam osoba s prebivalištem na području Brčko Distrikta koji su u BiH ušli na graničnim prijelazima na području FBiH – navodi se u saopćenju.\nDodaje se da je nadzorima i mjerama federalnih inspektora, prema do sad dostupnim podacima, obuhvaćeno ukupno 3.181 osoba – državljana BiH s prebivalištem u RS koji su u BiH ušli preko graničnih prijelaza koji se nalaze na području FBiH, te su podaci – spiskovi s imenima, prezimenima, i adresama osoba blagovremeno dostavljeni Inspektoratu Republike Srpske na daljnje postupanje i provođenje mjera izolacije/karantina.\nNaime, ukoliko su se osobe kojima su izdata rješenja o izolaciji pridržavale izrečenih mjera, te svakodnevno javljale nadležnoj epidemiološkoj službi i do isteka perioda izolacije nisu razvile nikakve simptome zaraze, zdravstveni nadzor se okončava nakon 14 dana – pojašnjava se u saopćenju.\nKod 182 subjekta nadzora nisu utvrđene nepravilnosti u poslovanju, odnosno utvrđeno je da prijave građana nisu bile utemeljene – saopćio je direktor Federalne uprave za inspekcijske poslove Anis Ajdinović.


Završena sjednica Doma naroda, nije donesena nijedna odluka – Fokus.ba\nZavršena sjednica Doma naroda, nije donesena nijedna odluka\nOvakvo ponašanje delegata iz Kluba srpskog naroda uslijedilo je nakon sastanka političkih predstavnika iz RS u Banjoj Luci na kojem je odlučeno da će oni na nivou BiH obustaviti rad u odlučivanju o bilo kojem pitanju iz nadležnosti organa BiH do usvajanja novog zakona o Ustavnom sudu BiH u čijem sastavu ne bi bilo stranih sudija\nDopredsjedavajući Doma naroda Parlamentarne skupštine Bosne i Hercegovine Nikola Špirić (Savez nezavisnih socijaldemokrata – SNSD) kazao je danas nakon sjednice da posljednja odluka Ustavnog suda BiH derogira interese bosanskohercegovačkog entiteta Republika Srpska, javlja Fena.\nDelegati iz Kluba Srba kojem i Špirić pripada, suzdržanim i glasovima protiv odbili su danas većinu tačaka dnevnog reda zbog čega će one biti upućene Kolegiju Doma na usaglašavanje, a tako će, kaže Širić, i nastaviti postupati dok se o svemu ne odrede poslanici Narodne skupštine RS-a na sjednici zakazanoj za ponedjeljak.\nOvakvo ponašanje delegata iz Kluba srpskog naroda uslijedilo je nakon sastanka političkih predstavnika iz RS u Banjoj Luci na kojem je odlučeno da će oni na nivou BiH obustaviti rad u odlučivanju o bilo kojem pitanju iz nadležnosti organa BiH do usvajanja novog zakona o Ustavnom sudu BiH u čijem sastavu ne bi bilo stranih sudija.\nMeđutim, na novinarsko pitanje upućeno Špiriću da se takvo glasanje srpskih delegata ne poklapa s tom odlukom jer su ipak na neki način odlučili o svim tačkama dnevnog reda, Špirić je kazao da je u pitanju ista stvar jer neodlučivanje znači ne dopustiti da se protiv interesa RS-a donese ijedna odluka.\nPredstavnici iz RS-a ovaj stav su zauzeli nakon odluke Ustavnog suda Bosne i Hercegovine koji je proglasio neustavnim Zakon o poljoprivrednom zemljištu entiteta.\nU Sarajevu je sinoć u zgradi Predsjedništva BiH održan sastanak člana Predsjedništva BiH i predsjednika SNSD-a Milorada Dodika s ambasadorima zemalja takozvane Quinte koji je, potvrdio je novinarima Špirić, sazvan upravo na inicijativu Dodika kako bi ih on obavijestio o novim stavovima političkih predstavnika RS-a.\nMeđutim, ništa osim toga novinarima Špirić nije rekao zbog čega još uvijek nema potvrde o tome da li je bilo nekih zaključaka nakon tog susreta.\nDelegat Kluba Bošnjaka Denis Bećirović (Socijaldemokratska partija – SDP) ocijenio je da Dodik ovakvim stavovima ruši Dejtonski mirovni sporazum nepoštujući konačne odluke Ustavnog suda BiH.\nPodsjetio je da je i devedesetih godina prošlog vijeka bilo namjera da se neki povuku iz BiH, ali država BiH je postala punopravna članica Ujedinjenih nacija, dodajući da niko ne može blokirati BiH zbog čega je pozvao političke predstavnike iz RS-a da to i ne pokušavaju činiti.\nTakođer, delegat Kluba Hrvata Zlatko Miletić (Demokratska fronta – DF) pozvao je sve aktere ovakve situacije da sjednu za stol i zajednički odluče šta će se dalje događati u vezi s novonastalom situacijom, ali dodajući da je cijeli proces potrebno vratiti u institucije sistema.\nPosebna sjednice Narodne skupštine Republike Srpske(NSRS), na zahtjev predsjednice RS Željke Cvijanović, najavljena je za ponedjeljak, 17.februara, sa samo jednom tačkom dnevnog reda “Informacija u vezi antidejtonskog djelovanja Ustavnog suda BiH” i to nakon odluke Ustavnog suda BiH o neustavnom članu 53. Zakona o poljoprivrednom zemljištu.\nS druge strane politički predstavnici Bošnjaka uključujući i potpredsjednika bh. entiteta Republika Srpska Ramiza Salkića, kazali su da je odluka Ustavnog konačna i obavezujuća, a svi koji se protive i sprečavaju njeno provođenje suprotstavljaju se Ustavu i Dejtonskom mirovnom sporazumu, uz poruku da blokade odluku neće promijeniti.\nUmro muškarac koji je bio jedina zaražena osoba u Čapljini\nČović: Mora se tačno znati kome je donirana svaka marka